Cara Nak Buat Suami Rajin Tolong Isteri. Salah Satunya Kena Bersuara Manja Tau

Bertuahnya seorang isteri itu jika suami turut membantu menguruskan rumahtangga. Tentu bahagia dan harmoni pasangan itu jika kehidupan saling melengkapi antara satu sama lain.

Namun, ada suami yang bersikap tidak membantu isteri menguruskan rumahtangga.

Melalui perkongsian Mohd Fhais, menjelaskan bahawa ada sebab suami bersikap bermasalan di rumah. Namun, katanya, isteri kenalah pujuk suami dengan kata-kata manja, supaya boleh bantu kemas rumah.

Suami bermalasan di rumah

Ada kajian mengatakan lelaki yang malas bekerja dan malas membantu isteri di rumah adalah kerana kurang “Hormon Testosteron” dalam badan.

Hormon utama lelaki ini adalah yang membentuk kelelakian seorang lelaki, tanpa hormon ni sifat-sifat lelaki dalam diri akan hilang.

Menurut kajian saintifik pakar paras hormon lelaki menaik dari remaja hingga umur 20 tahun dan mula menurun 1 peratus setiap tahun bermula umur 30.

Cara Nak Buat Suami Rajin Bantu Isteri

Cara untuk mengekal hormon testosteron pada tahap baik ialah dengan :

1. Bersenam secara kerap

2. Jaga berat badan dan jangan buncit

3. Elakkan makan makanan karbohidrat glisemik index tinggi seperti gula, roti putih, nasi putih, mee dan makanan ringan.

4. Lebihkan makan daging, ikan, telur, sayur, buah-buahan dan kekacang.

5. Sentiasa kawal stress.

6. Kerap melakukan hubungan seksual dengan pasangan juga boleh meningkatkan paras hormon dalam badan.

Adakalanya cara terbaik untuk menegur suami yang malas adalah teguran dengan suara penuh kemanjaan dari isteri bukan dengan sindiran penuh bisa.

Sumber: Mohd Fhais


Seekor Dua Lalat Berterbangan Di Dapur Jangan Biarkan Saja, Ni Cara Mudah Kita Perlu Buat Nak Halaunya!

Melihat lalat seekor dua berterbangan di ruang dapur saat kita buat persiapan memasak atau menghidang makanan memang geram dibuatnya. Tahu-tahu sahaja si lalat ni, tajam betul deria baunya. Hendak di sembur dengan racun serangga terasa tidak selesa pula kita nanti, apatah lagi jika ketika itu hendak menjamu selera.

Jadi apa penyelesaiannya? Takkan dibiarkan bebas berterbangan.

Sebenarnya, terdapat beberapa petua dan cara untuk menghalau lalat tersebut dengan menggunakan bahan-bahan natural dan kesannya lalat tidak lagi bebas berterbangan di ruang kediaman kita. Nak tahu bagaimana carannya, jom ketahui apa yang diamalkan oleh Marina Mar Mawar.

Bahan-bahan:

Kulit kayu manis

Bunga lawang

Bunga cengkih

Cara Buat :

“Dah ada yang mencuba petua ini..memang terbukti lalat menjauhi kawasan yang ada mangkuk tersebut….alhamdulillah

Selain petua yang dikongsikan ini, terdapat beberapa lagic ara yang boleh diamalkan untuk  halau lalat ini tanpa menggunakan racun serangga. Nak tahu bagaimana jom semak.

Nyalakan sebatang lilin di atas meja makan dan dengan cara ini lalat tidak akan hinggap pada makanan yang dihidang.

2. Hirisan cili

Ambil sebiji cili merah dan dihiris dua. Letakkan di dalam bekas, aroma cili yang pedas tidak digemari oleh lalat dan ini akan memberi kesan efektif untuk menghalau lalat.

3. Daun kari

Ambil beberapa helaid aun kari dan letakkan di dalam bekas berisi air. Biarkan terdedah di atas meja makan. Cara ini dapat menghalau lalat kerana aroma daun kari yang kuat tidak disukai oleh lalat.

4. Plastik berisi air

Cara yang sering digunakan oleh peniaga untuk menghalau lalat dan boleh kita praktiskan di rumah juga. Sangat mudah, isikan plastik jernih dengan air dan kemudian masukkan beberapa keping syiling dan diikat kemas sebelum digantung. Dikatakan biasan air jernih itu akan mempengaruhi penglihatan lalat.


Suami, Itulah Lorong Nikmat & Itulah Juga Lorong Ujian Allah Buat Kita Bergelar Isteri. Fahami Perkongsian Ini!

Dugaan paling besar sebenarnya bagi seorang isteri adalah bersabar dengan suaminya sendiri. Kenapa begitu? Ini dijelaskan secara detail melalui perkongsian daripada Bahagian Dakwah, Jakim.

Atas alasan itu, kita sebagai isteri kena hadam perkongsian ini agar dapat mendidik diri lebih sabar dan sekali gus menjadi isteri penyejuk di hati suami.

Ini Perkongsiannya:

Menjadi seorang isteri, hal yang amat kritikal bagi kita ialah suami. Kita-makhluk Allah yang sarat dengan emosi dan kadang terlalu menuruti kata hati, lalu memang satu hal yang menakutkan kalau ada kata-kata dan tindak tanduk kita yang melukai hati suami – sengaja atau tidak sengaja.

Rasulullah S.A.W sebut dengan jelas tentang perangai orang perempuan – saat berdepan dengan satu saja pun keburukan suami, si isteri boleh lupa dengan kebaikan suaminya yang lain. Perangai inilah yang paling banyak menjerumuskan perempuan ke neraka. Allah. betapa ngerinya!

Jadi seorang isteri, banyak-banyakkanlah minta maaf dari suami. Mungkin ada terkurang layanan kita, terkasar bahasa kita, terlajak berprasangka, tercerita tentang aibnya pada sesiapa.

Allah ya Allah, rendahkan hati kita untuk merayu kemaafan darinya. Jangan kita hanya nampak kelemahan dia tapi kita lupa kelemahan kita. Jangan kita sibuk besar-besarkan kesilapannya tapi kita pandang kecil kesilapan kita.

Pandang muka suami kita, siapa pun dia, itulah yang Allah dah pilihkan sebagai jodoh kita. Itulah lorong nikmat, itulah juga lorong ujian Allah buat kita.

Semua buruk baik dia boleh jadi asbab kebaikan untuk kita. Mungkin untuk tundukkan ego kita. Mungkin untuk Allah beri pahala melalui sabar kita. Mungkin untuk latih kita berdikari dan keluarkan potensi diri. Ada sebabnya. Pasti ada sebabnya!

Minta Allah jaga rumahtangga kita. Kalau ada hal tentangnya yang kita tidak suka, banyakkan berdoa pada Allah. Kita tidak boleh ubah suami kita, tapi Allah boleh. Minta dari Allah. Jaga hubungan kita dengan Allah agar mudah kita minta Allah jaga rumahtangga kita.

Masya-Allah, indahnya kesudahan hidup seorang isteri andai dia mati dalam keadaan mendapat redha seorang suami. Indahnya janji Allah bahawa isteri yang diredhai suaminya boleh masuk syurga dari mana-mana pintu yang disukainya. Indah sangat, kawan-kawan! Tidak teringin ke kita untuk mendapatkannya?

Hari ini, ayuh simpan niat untuk jadi isteri yang lebih baik daripada semalam. Simpan hasrat untuk cuba dan kemudian cuba. Allah pandang usaha kita. Allah pasti beri ganjaran walau pun pada sekecil-kecil usaha kita. Inshaa-Allah.

Ayuh tutup aurat kita serapat mungkin agar kita bakal menjadi ketua bidadari untuk suami kita di syurga kelak. Lindungi walau sehelai rambut. Litupi walau hanya tapak kaki yang kita rasa hanya berada di bawah tapi ia yang bakal menentukan ke syurga kah kita.

Ya Allah,
Jadikanlah isteri yang membaca ingatan ini sebagai isteri menyejukkan hati suami mereka ya Allah. Aamiin.


Anak Kembar Lelaki Meriahkan Lagi Keluarga Hael Husaini Sambut Lebaran. Peminat Tak Sabar Menanti ‘Haelmummy’ Pula!

Sempena meraikan Aidilfitri yang disambut dalam suasana norma baharu walau kita tidak dapat berkunjung-kunjungan bertemu sanak saudara dan rakan taulan untuk memeriahkan sambutan hari raya kali ini, namun sambutan lebaran tetap juga dirai dalam suasana yang seadanya.

Pastinya ramai antara kita turut bergambar menggayakan baju raya sedondon sebagai kenang-kenangan. Bahkan semenjak di pagi Syawal hingga ke hari ini, media sosial dipenuhi dengan perkongsian gambar-gambar keluarga menggayakan baju raya. Masing-masing cantik dan segak berpakaian tradisional sedondon.

Hal ini tidak terkecuali penyanyi dan komposer terkenal iaitu Hael Husaini yang memilih tema purple sedondon dengan anak angkatnya, Helena Hael.

Perkenal Twin

Namun, apa yang lebih menarik perhatian melalui entry di IG milik  penyanyi lagu ‘Hati’ ini, selain gambar sedondon raya bersama anak Helena,  turut memperkenalkan dua orang bayi lelaki  dengan berpakaian sedondon dengannya.

Dalam kapsyen ringkas Hael ada mengucapkan selamat Hari Raya buat semua dan sempat memperkenalkan anak kembarnya yang diberi nama Haelmy dan Haelman.

Sehubungan dengan perkongsian ini, warganet berasa teruja melihat keluarga Hael. Tambah-tambah lagi dengan kehadiran anak-anak angkat kembar yang comel.

Bahkan warganet bukan sahaja turut mengucapkan Selamat Hari Raya kepada keluarga Hael bahkan ada juga yang sempat menyakat  dengan bertanya kepada Hael di ruangan komen bilakah ‘mummy’ untuk anak-anaknya akan ada sama dalam gambar keluarga di hari raya mereka.


“Daripada Habiskan Masa Untuk Kereta, Lebih Baik Habiskan Masa Dengan Anak.” Sweet Perkongsian Bapa Ini

_____________________________________________________________________

Tak Kuasa Nak Kemas Kereta, Biarlah Macam Ni Janji Boleh Jalan

Kadang tu malu nak tumpangkan orang. Dengan mainan bersepah, selipar berterabur, sampah merata dan bau busuk.

Teruja masa mula-mula beli kereta dulu lain, rajin ya amat. Setiap minggu cuci kereta. Kalau tak ada duit nak hantar car wash, sanggup cuci sendiri. Secalit tahi burung pun boleh jadi angin satu badan.

Maklumlah kereta tu lambang kemegahan lelaki masa tu. Biar tuan kereta selekeh asalkan kereta tak selekeh. Kereta kena kilat, air freshener kena wangi dan kekemasan dalaman jadi keutamaan.

Baru ada wow factor !

Barang-barang dalam kereta orang lain tak boleh usik, bahkan awek sendiri pun tak boleh. Aduh, boleh bergaduh lah kalau orang kacau barang dalam kereta.

Setelah ada anak, segalanya  berubah

Tapi tu dulu, sekarang kereta nak jadi apa pun dah tak kuasa nak layan. Asalkan boleh jalan dah cukup senang hati.

Siapa yang dah kahwin dan anak sorang dua mesti faham. Pagi ni basuh, petang dah kotor balik. Semakin di kemas dalam kereta, semakin banyak pula barang yang di tinggal.

Bukan bermaksud lepas kahwin jadi malas nak jaga kereta, cuma malas nak tambah beban kepala. Banyak lagi benda lain nak fikir. Baju kat rumah pun tak terkemas, apatah lagi nak kemas kereta.

Terlalu fikir nak kereta cantik pun tak boleh sangat, nanti serabut. Bila serabut mulalah ringan mulut nak marah anak. Diorang bukan faham pun kalau kita cakap sayang kereta kotor.

Daripada habiskan masa untuk kereta lebih baik habiskan masa dengan anak-anak.

Kereta kita layan special macam mana pun bukan boleh terbang, tapi anak insyaallah dengan layanan special kita dia boleh terbang jauh menuju kejayaan.


Bila Anak Mengadu Bosan, Jangan Terus ‘React’ Tapi ‘Reflect’!

Kadang-kadang pelik juga bila kita dengar anak mengadu bosan kepada kita, sedangkan zaman kanak-kanak seharusnya adalah zaman yang begitu menyeronokkan sepertimana yabg kita pernah lalui semasa kecil.

Setiap masa ada sahaja perkara yang meriangkan akan kita lakukan bersama keluarga dan kawan-kawan. Malah kita tidak tahu makna bosan ketika itu.

Berbeza anak zaman sekarang, selalu mengadu kebosanan! Jadi apa perlu kita sebagai ibu ayah lakukan?

Nak tahu cara penyelesaiannya, ikuti perkongsian daripada Dr Rozanizam Zakaria ini.

BIAR ANAK-ANAK BOSAN? TIPS NO. 7 PALING PENTING!

2. Sebenarnya bukan penyelesaian segera sebegitu yang kita perlukan. Sifat panik dan kemudian beralah dengan memberi penyelesaian langsung kepada anak sebenarnya hanya memuaskan ego kita sebagai ibu bapa. Mungkin sebab kita kurang beri perhatian kepada anak-anak secara peribadi, kita terus bertindakbalas dengan anak – selalunya didorong rasa bersalah (damage control).

3. Menghadapi kebosanan adalah satu kemahiran yang penting dalam perkembangan anak-anak! Cara mereka menghadapi kebosanan akan membentuk kemampuan mereka untuk meneroka imaginasi, membina keyakinan diri, ‘self assertion’ (kemampuan menguruskan keinginan sendiri), individuation, menguasai inisiatif sendiri (mengenalpasti masalah, meneroka segala kemungkinan dan mencuba penyelesaian yang difikirkan sendiri).

4. Bila anak mengadu bosan, jangan terus ‘react’ tetapi ‘reflect’ dulu. React – terus bagi penyelesaian. Reflect – guna teknik “Wait, Watch dan Wonder”

WAIT – beri anak-anak masa untuk merasa bosan. “Jangan terus bagi first hand solution”
WATCH – perhati bagaimana dia menguruskan perasaannya sendiri. Duduk di sisinya dan mendengar pun suatu langkah besar dalam mendidik mereka menguasai kemahiran ini. Setiap minit dia bertahan dengan perasaan ‘bosan’ tanpa menangis atau merengek sebenarnya adalah ‘learning period’ untuknya.
WONDER – bantu dia mengenalpasti perasaan tersebut dan beri dia ruang meneroka penyelesaian. Tunjukkan hint jika perlu tetapi jangan beri jawapan.

“Adik rasa bosan macam mana?””Abi pun kadang-kadang rasa bosan..tak tahu nak buat apa?

Fahami apa erti bosan pada mereka – mungkin kebosanan itu bukan sebab tidak ada apa yang hendak dimain tetapi hendakkan perhatian kita/ hendakkan rakan sepermainan.

5. Ransang pemikirannya untuk cari penyelesaian sendiri.
“Kalau papa bosan, Adik rasa apa Abi boleh buat?”
“cuba tengok sekeliling, apa yang adik rasa adik boleh buat”
“jom kita pusing keliling rumah, tengok kalau-kalau ada ubat untuk bosan, kalau ada, Adik ambil 2 sebab Abi pun nak guna kalau Abi bosa nanti”
“cuba Abi geletek kaki Adik, selalunya nanti akan keluar idea..”

6. Gunakan kreativiti anda untuk meransang kreativiti mereka. Barulah sel-sel otak mereka berhubung!

7. Nak didik anak mampu menguasai kebosanan, kita juga perlu ada kemahiran itu. Kalau kita 24jam isi masa lapang dengan telefon, gajet, televisyen (sebab kita sendiri tak tahan bosan), jangan harap anak-anak boleh handle. Itu masalah genetik namanya!


“Hari Ni Budak ‘Kelas Belakang’ Habis SPM.”Tapi Mereka Terbaik Luah Cikgu Ni. Ini Sebabnya.

Setiap anak itu punya kelebihan dan kekurangan diri. Usah kecewa jika anak tidak sepintar yang dinginkan.

Namun pandanglah dari sudut sisi yang lain. Mereka juga anak yang tetap ada masa depan. Malah dingati guru-guru kerana sikapnya.

Begitulah yang dikongsi oleh guru, Muhammad Yusof yang mengelarkan pelajar ‘kelas belakang’ tetap memperolehi kejayaan dalam hidup.

Walaupun ‘kelas belakang’ tapi mereka-mereka inilah yang rajin tegur cikgu-cikgu kat luar. Kalau jumpa kat pasar malam, sebatu mereka dah jerit ‘cikggguuuu….’, siap berebut nak salam cium tangan cikgu. Dalam kepala saya sentiasa tersemat mereka-mereka ini adalah anak-anak yang cemerlang kemenjadian dan sahsiah mereka.

Hari ni last dorang periksa dan Alhamdulillah, dorang akhiri sesi persekolahan mereka dengan sujud syukur.
Takde tarian atas motor, takde aksi gunting baju atau aksi merempit tak tentu hala.

Ya, mereka mengakhiri SPM mereka dengan ingat pada Tuhan.
Tahun ni budak-budak ni diuji dengan Covid, jadi boleh tak saya nak ambil masa sikit nak mintak semua rakan followers saya, mari kita sama-sama doakan semoga semua anak-anak murid yang ambil SPM tahun ni akan lulus SPM dorang dengan cemerlang dan jadi manusia yang berguna.

Saya yakin dalam ramai-ramai kawan followers saya mesti ada yang mustajab doanya. Ya Tuhan, perkenankanlah doa kami

Kredit: Muhammad Yusof


Khabaran Duka. Penerima Anugerah Cemerlang SPM 2018 Maut Kemalangan Selepas Ambil Keputusan

Aturan Allah tak siapa mampu menduga. kematian itu rahsia dan ketentuan taqdirnya di sisi Allah. Dialah yang menetapkan dan maha mengetahuinya. Di mana jua kamu berada, maut akan mendapatkan kamu (bila sampai ajal).

Semalam, dalam keceriaan dengan keputusan peperiksaan Sijil Pelajaran Malaysia (SPM), pastinya ada yang gembira dengan keputusan cemerlang yang diperolehi. Namun, tiada siapa yang menduga, setiap aturan yang telah ditentukan.

Seorang pelajar menemuai ajal setelah mengambil keputusan SPM semalam sungguh meruntun jiwa. Malah arwah merupakan salah seorang penerima Anugerah Cemerlang SPM 2018 Sekolah Menengah Sains Kubang Pasu  dengan memperoleh keputusan 6A dalam SPM.

Muhamad Hakimie Ifwat Sabaruddin, 18, Penerima Anugerah Cemerlang SPM 2018 Sekolah Menengah Sains Kubang Pasu meninggal dunia dalam kemalangan jalan raya petang tadi selepas ambil result”

Dalam pada itu, menurut laporan harian metro, dalam kejadian 6.30 petang haria ini, mangsa yang menunggang motosikal bersama rakannya, Amzar Amran, 18, dikatakan terjatuh selepas terlanggar motosikal ditunggang warga emas dari arah sama berhampiran susur keluar Bandar Darulaman, Jitra.

“Kami berempat sempat menghabiskan masa makan dan main game (permainan komputer) di Aman Central, Alor Setar hampir setengah hari selepas mengambil keputusan peperiksaan Sijil Pelajaran Malaysia (SPM) pagi tadi.

“Tetapi apabila pulang, tak sangka hanya kami bertiga yang selamat manakala rakan baik, Muhamad Hakimie Ifwat Sabaruddin, 18, meninggal dunia dalam kemalangan di depan mata kami,” kata Qumail Saini Suhaimi, 18.

Menurut Qumail, ketika itu dia menunggang motosikal bersama seorang lagi rakan, Aqil Amzar Mas’ad, 18, di bahagian depan manakala mangsa yang menunggang motosikal lain berada di belakang.

“Ketika itu, saya cuba mengelak motosikal ditunggang pak cik itu dan mungkin arwah tak perasan serta tak sempat mengelak menyebabkan berlaku kemalangan.

“Ketika itu saya nampak Muhammad Hakimie terpelanting dan tidak sedarkan diri manakala Amzar yang membonceng motosikalnya pula menjerit meminta tolong kerana kaki kirinya dipercayai patah,” katanya ketika ditemui di Unit Forensik Hospital Jitra, malam ini.

Amzar dimasukkan ke Hospital Jitra kerana parah parah dan masih menerima rawatan di hospital berkenaan.

Qumail berkata, mereka hanya mampu melihat keadaan mayat rakan mereka kerana tidak berani mendekatinya sebelum pasukan paramedik dari hospital mengesahkan dia sudah meninggal dunia.

Katanya, hubungan mereka berempat sangat rapat sejak di tingkatan satu dan mereka tinggal di asrama Sekolah Menengah Sains Kubang Pasu.

“Arwah Muhamad Hakimie memperoleh keputusan 6A dalam SPM manakala saya pula mendapat 4A dan Aqil Amzar serta Amzar pula masing-masing memperoleh keputusan 9A dalam SPM diumumkan pagi tadi.

“Arwah sangat baik dan berhasrat untuk meneruskan pengajian di peringkat lebih tinggi dan meminati bidang fotografi,” katanya.

Jenazah Muhammad Hakimie dibawa ke hospital untuk dibedah siasat sebelum dituntut keluarganya untuk dibawa pulang ke kampungnya di Kampung Sukamari, Pendang.

Sementara itu, Ketua Polis Daerah Kubang Pasu, Superintendan Mohd Ismail Ibrahim mengesahkan kejadian itu dan kes disiasat mengikut Seksyen 41 (1) Akta Pengangkutan Jalan 1987.


Cuci Aircond Lagi Jimat Bila DIY. Tak Perlu Jadi Pakar Sebab Mudah Je Pun!

Bilamana penyaman udara atau aircond tiba-tiba rasa tak sejuk, selain berpunca daripada kehabisan gas, ia jua disebabkan oleh kotoran atau habuk yang dah tepu pada bahagian penyaring (filter) atau kipas outdoor unit.

Umumnya ramai antara kita akan mencari pakar untuk menyelenggarakan aircond tersebut. Pun begitu, tahukah anda sebenarnya membersihkan aircond boleh anda lakukan sendiri dan kerja ini tidaklah terlalu susah hatta sesiapa pun boleh melakukannya.

Ini sebagaimana yang telah dikongsikan oleh Ima Shanisma hasil kerajinan suaminya melakukan tugasan tersebut. Jom perhati satu persatu agar lebih mudah difahami untuk dipraktiskan!

“Hai semua hari ni sis saja nak share sikit projek cuti hubby. Dia memang tak reti duk diam kat rumah . Bila sel-sel otak dia mula berhubung mulala nak buat sesuatu.

Hari ni dia terlebih rajin nak cuci aircond bilik. Dah 3 tahun guna aircond ni tapi tak pernah lagila bersihkan segalanya. Selalunya cuci penapis habuk itu sahaja.

Tapi dua tiga hari ni rasa aircond macam kurang sejuk dan slow je angin dia. Terus hubby kata kena service aircond ni kalau tak nanti lama-lama rosak pulak.

Berbekalkan sedikit ilmu dan kemahiran, pagi tadi terus dia mulakan kerja-kerja pembersihan. Kalau panggil orang servis aircond, silap-silap habis Rm200! Jadi jimatla sikit belanja.”-Ima Shanisma

Ini perkongsian puan Ima Shanisma Via Kelab Kaki Deko bagaimana caranya suaminya melakukan pembersihan aircond dan bolehlah dijadikan panduan untuk kita bersama. Selamat mencuba!

KEADAAN AIRCOND YANG PENUH HABUK.

SEGERALA LAKUKAN INI!

2. Blower yang kotor sangat ni hubby berus guna penyapu kecil yang orang selalu guna di masjid untuk buang taik cicak tu, sebab itu je yang ada tadi. Penuh habuk kan? Maklumla tak pernah buka semuanya.

3. Tebal sgt habuk kat situ. mcm mana tak lambat nak sejuk kan..erm berbekalkan berus gigi anak yang dah tak guna. Hubby guna untuk berus cooling coil. Baru tau je benda apa tu colling coil haha. Masa sebelum nak memberus tu seeloknya spray dulu air bagi habuk tersebut mudah tanggal dan tak berterbangan. Berus hati-hati ye sebab plat besi tu lembut sangat mudah bengkok.

4. Sudah bersih. Biar kering dulu.

5. Outdoor panel pulak hubby tanggal penutup kipas tu terus. Boleh cuci kipas dan penutup depan tu sekali. Dan semua benda yang ditanggalkan cuci dan keringkan.

6. Dah siap dipasang semula. Abaikan paip hitam tu sebab paip tu guna sebagai penahan pintu grill dari menghentam aircond tusetelah hampir siap dipasang sepenuhnya. Dah nampak bersih dan macam baru.

7. Dah siap…sejuk, angin pun laju dan lebih senyap dari sebelumnya.

Sumber :  Ima Shanisma via kelab kaki deko


“Ya Allah, Beratnya Rasa Ujian Ni.” Ebit Lew Kongsi  Berita Duka, Ayah Meninggal Dunia.  Al-Fatihah!

Bapa kepada pendakwah bebas, Ustaz Ebit Lew, Ibrahim Lew meninggal dunia sebentar tadi.

Berita duka itu dikongsikan oleh Ebit Lew menerusi media sosialnya. Menurut Ebit, jenazah bapanya masih berada di Hospital Gleneagles dan akan di bawa ke Masjid Bandar Baru Ampang untuk dimandi dan dikafankan.

Ebit berkata, jenazah bapanya itu akan di bawa ke Muadzam Shah, Pahang untuk dikebumikan di sana.

“Innalillahi wa inna ilaihi rajiun. Bapak saya yang tercinta baru sahaja meninggal dunia. Ya Allah beratnya rasa ujian ini. I love you bapak. Bapak pergi dulu. Nanti ebit sampai yer. Ya Allah ampunilah bapak.

“Sayangilah beliau, rahmatilah beliau,hadiahkan syurga Firdaus untuk beliau. Ya Allah temukanlah bapak dengan mak dekat sana. Letakkanlah mereka bersama. Ya Allah,inilah ayahku yang sangat baik. Terima kasih pinjamkan dirinya untukku.

“Saya dalam perjalanan ke Gleanagle Hospital untuk bawa jenazah ayah untuk dimandikan di Masjid Bandar Baru Ampang. Kemudian terus bawa ke Muadzam Shah Pahang. Pohon doakan buat ayah saya dan hadiahkan AlFatihah.

Ebit sebelum ini berkongsi kisah sedih mengenai keadaan ayahnya selepas disahkan menghidap penyakit kanser perut tahap akhir. Salam takziah buat Ebit dan keluarga. Semoga tabah dengan dugaan ini.


Ziarah Ibu Yang Baru Kehilangan Anak, 4 Perkara Ni Tolong Jangan Sebut Depan Mereka!

Mendengar ada berita kematian tentunya  kita juga tumpang bersedih dan kita akan  segera ingin ziarah keluarga tersebut andai kita mengenalinya sebagai tanda meluah simpati.

Namun, tahukah anda ada 4 perkara ini jangan buat kepada ibu yang baru kehilangan anak kecuali dia sendiri yang minta.

#no1 Jangan beri nasihat

Sabarlah. Sabar lebih sayangkan dia.
Banyak dekatkan diri dengan tuhan. Ini ujian.

Sebaliknya.
DOAKAN dengan kata-kata yang baik seperti, “takziah”, “Didoakan Allah beri kekuatan”, “Allahul mustaan”.

#no2 Jangan siasat

Kenapa biar anak sakit tak bawa hospital?
Kenapa tak jaga sendiri anak tu, lebih baik jaga sendiri, sekarang dah jadi macamni apa pun tak guna.
Kenapa hantar anak kat pengasuh, kenapa tak hantar kat taska berdaftar?

Sebaliknya diam, dan bercakap apabila diminta, bertanya apabila diminta.

#no3 Jangan banding

Saya dulu sanggup berhenti kerja jaga anak.
Saya dulu sanggup bergolok bergadai nak ubatkan anak.

Sebaliknya, diam dan beri pandangan apabila ditanya.

#no4 Jangan share kisah sendiri

Walaupun anda pernah kehilangan anak, jangan diserabutkan lagi ibu bapa itu dengan kisah kita.

Sebaliknya, doakan saja dengan ayat yang paling ringkas dan menenangkan jiwa.

Sebenarnya apabila seseorang ditimpa musibah, berhenti bercakap, beri bahu beri pelukan, beri telinga. Diam sahaja. Kebanyakan masa bukan mereka tidak kuat, mereka hanya perlu masa untuk mengutip kembali kekuatan saat diuji dengan kehilangan anak yang paling mereka sayangi.

Jadi, orang sekeliling, banyak diam mulut. Lebihkan aksi kasih sayang, dan empati.

Benar,

Ummu Ilham
Ibu kepada anak syurga Ilham As-Shauqi Bin Mohamed Shukri
(Lahir 23 November 2009, meninggal dunia 25 November 2009)


Seronok Camping Bersama Keluarga Tapi Sampah Buang Bersepah. Luahan Lelaki Ini Bikin Netizen Terkejut!

Trending kini ramai yang memilih untuk bercuti cara camping.  Setelah kerajaan membenarkan rakyat Malaysia merentas negeri tempoh hari ramai yang mengambil kesempatan untuk bercuti meneroka alam semula jadi.

Biasanya sungai atau pantai menjadi pilihan keluarga untuk camping. Namun yang menyedihkan sikap segelintir yang tidak prihatin menjaga alam sekitar.

Mereka sewenangnya membuang sampah dan sisa makana di sekitar kawasan camping. Malah ada yang tanpa bersalah membuang sampah ke sungai.

Realiti kenapa ramai mula bergiat  dan  bercamping bukan sebab sekadar nak luangkan masa dengan keluarga, tapi sebab masing2 tahu poket tak berapa tebal nak sewa hotel mahal2 nak makan siakap sampai terkentut bayar riban2 ingatkan harga rm50 sepinggan anak bawak satu sampan.

sebab tu lah bomba dan JPAM busy sikit kali ni sebab limpahan pengunjung first timer ke lokasi2 piknik (air terjun, tasik, bukit, gunung, pantai even dalam kebun sekalipun) sampai cedera sana sini, lemas, sesak napas atas gunung.

apa yang mereka buat tu betul dah langkah bijak (berekreasi dan meluangkan masa dengan keluarga) tapi yg kurang bijak tu pulak bawak baby, lampin sekali ke pantai atau air terjun salin 3 4 kali. bawak barang berkati kati, tinggalkan sampah pun mengharapkan ada orang dah dibayar gaji jadi tukang kutip mcm balaci.

Hey, korang dah hebat sangat ke nak anggap tukang pembersih sampah tu selayaknya dipandang hujung2 mata je?

Mentaliti macam ni yang akan jadi domino effect kebanyakan lokasi sedia ada kotor akan terus kotor.

Saya tahu saya ni bukan sapa2 nak tegur. tapi xkan sampai dah takleh perbetulkan macam di Myanmar sana Kangkung pun tanam dalam Longkang air ungu kotor baru rasa nak menyesal?

Mereka negara miskin, boleh maafkan, kita negara semua ada Honda, ada MyVi n Kancil Turbo. Guna otak sikit.

Sampah bersepah

Kalau pergi air terjun, sakit mata tengok dawai BBQ sandar pangkal pokok, lampin pakai buang anak cirit birit berbuntang celah akar pokok, puntung rokok jangan cerita, plastik air ceduk, bekas tupperware asam boi traffic light, jamban jangan cerita, habis kotor dibuatnya. tulang2 ayam bbq tu dah abis makan kalau tak dibakar ditanam lah dalam2. lalat!

please lah rakyat Malaysia, kita tahu kita takde duit tapi tak bermakna kita takde otak kan?
pantai di kuala selangor, pantai air papan, air terjun di belah hulu langat semua penuh dengan sampah. korang selera ke mandi and bawak anak kecik berlari tak pakai selipar terpijak sampah2 tu, kena kokak anjing, kena kembur monyet sampai luka sana sini, kencing tikus lagi.

proof that what im saying is wrong next time!
bawak balik sampah tu, jangan buang dekat tong sampah yang dah sedia ada melimpah tu. kalau jijik, jangan berangan nak piknik2 lagi.

foto ini diambil sepanjang kayuhan solo saya di pantai di Jeram Selangor.
nota kaki: saya dah kutip sampah tu semula dan masukkan ke dalam beg plastik n buang selepas ambil gambar ini.

Dalam pada itu netizen juga meluahkan rasa terkejut dengan sikap segelintir rakyat Malaysia yang bersikap begitu. Antara komen netizen.

Moga jadi ikhtibar untuk kita menjaga alam sekitar. Camping-camping juga tapi sampah tu buanglah dalam tong yang disediakan.


Cara Mudah & Berkesan Untuk Bantu Rawat Masalah Batuk, Guna Dua Bahan Ni Je. Wanita Ni Kongsikan Caranya!

Batuk adakalanya membuatkan kita jadi tak selesa. Lebih-lebih lagi rasa gatal ditekak. Ini ada satu petua menghilangkan batuk dengan buat sendiri ubat batuk homemade menggunakan bahan semulajadi.

Punca sis batuk dulu lepas melawat org sakit kat hospital. Asbab nak dikatakan antibody x kuat keluar drpd hospital sis batuk berbulan², ubat batuk bertukar² pun x elok² batuk. Ingat lagi time tu ada appointment buat “stress test” settle buat 10minit sis terus batuk non stop depan doc.

Doc kata akak ni kena bt check paru² lain mcm batuk ni. Tp xbuat pun sbb nak kena bt next appointment lg.

Lepas tu sis google petua kata guna 2 bahan ni:
Nenas & madu

Blend ambik jus (pure jus) xde campur air apa2 ye.

Lepas tu ada lah dpt secawan time tu tambah dgn 1-2sb madu.

Minum skali je alhamdulillah batuk hilang.

Memang power petua ni. Ada sis share step by step kt group mahn.

Skrg ni si guna pakai utk kakak pulak.
Sis bgi setengah cwn je dulu, sedap kata.
Esok bagi lagi tgk hasil beberapa hari ok x.
Moga² hilanglah batuk kakak

Bonus:- serat nenas ni jgn dibuang boleh buat masker❤


Nak Uruskan Kewangan Dengan Bijak, Ini 9 Tips Cara Orang Kaya Urus Duit.

Siapa yang tak nak kaya. Tiada masalah kewangan dan dapat membeli apa sahaja yang diidamkan. Bak kata orang, harta turun keturunan pun tak habis.

Tapi untuk menjadi kaya ini, tentu ada caranya agar dapat mengurus kewangan dengan bijak. Bukannya bersikap boros.

Mana tahu, dengan strategi boleh buat kita semua kaya-raya seperti mereka. InsyaAllah!

1. Ada Tabiat Merekod Setiap Duit Yang Mereka Guna

Ini sikap yang tak ramai orang ada. Kita boleh perhatikan sikap ini setiap hari dengan amat mudah.

Bila beli barang di kedai, berapa ramai yang ambil resit?
Kalau ambil pun, berapa ramai yang simpan? Atau resit itu akhirnya masuk ke dalam tong sampah?

Kalau nak jadi kaya, kita boleh mulakan dengan menanam sikap ambil tahu.
Kaji setiap pergerakan duit kita setiap bulan. Sama ada di bank atau penggunaan kad kredit.

Dari sini, kita akan perasan banyak benda yang kita bayar, tapi tak berapa penting untuk kita guna.
Contohnya seperti yuran keahlian kelab (seperti gym atau lain-lain), langganan, atau caj rahsia untuk setiap servis yang kita sedang gunakan.

2. Audit Perbelanjaan Mereka Secara Berkala

Kos perbelanjaan kerap berubah dari semasa ke semasa.
Contohnya, kos untuk bayar takaful. Ia akan meningkat atau menurun dalam satu jangka masa tertentu.

Mula kaji bayaran yang kita buat untuk perkara ini. Pilih kadar takaful yang terendah untuk rumah, kereta, dan nyawa.

Periksa bayaran untuk takaful kesihatan. Mungkin kita masih bayar perkara yang tak sepatutnya. Contohnya, takaful untuk anak-anak kita yang sudah bekerja, atau mereka sudah mula bayar takaful untuk diri sendiri, atau lain-lain.
Sama juga dengan kos seperti servis Internet atau Astro. Kaji perkara ini dan dapatkan kos yang terendah untuk servis-servis ini.

Jika perlu, boleh potong langganan ini untuk elakkan pembaziran (Info tambahan: Orang kaya jarang tengok TV).

Kita juga boleh cari dan kaji pelan telefon bimbit yang terbaik. Servis ini sentiasa bersaing dan kerap ubah pelan mereka untuk menangi hati pelanggan.

3. Beli Kereta Terpakai Yang Berkualiti

Kereta baru akan hilang nilai selepas beberapa saat ia beredar dari kedai. Ini perkara yang tak dapat kita elak.

Kita boleh hindarkan perkara ini dengan membeli kereta terpakai. 44% orang kaya suka beli kereta terpakai yang berkualiti. Ini berdasarkan daripada kajian yang Thomas buat.

Kita boleh gunakan tip ini: Mereka akan beli kereta yang tak gunakan banyak mileage. Kita cuma perlu sediakan kos untuk selenggara kereta terpakai ini (tukar tayar, minyak hitam, dan sebagainya).
Walau apa pun, ia masih berbaloi dan masih murah berbanding beli kereta baru.

4. Mereka Hargai Setiap Kupon Diskaun

Terkejut? Kajian Thomas selama 5 tahun telah membuktikan perkara ini. Ini adalah tabiat yang jimatkan penggunaan duit yang amat berkesan. 30% orang kaya akan gunakan kupon untuk beli makanan harian mereka.

Ini jelas menunjukkan mereka amat berhati-hati semasa berbelanja (dan ini tak bermakna mereka tak ada duit). Kenapa kena bayar lebih untuk makanan atau lain-lain benda, jika ada kupon diskaun yang boleh diguna?

Tak guna lebih 30% daripada gaji mereka untuk bayar kos rumah. Ramai yang sukar nak percaya perkara ini, tapi ia adalah hakikat yang terpaksa mereka telan.

Bukan semua orang kaya akan pilih untuk duduk di rumah banglo atau istana.
Kajian Thomas membuktikan bahawa 64% lebih suka duduk di rumah yang sederhana, asalkan ia selesa dan boleh tampung bilangan ahli keluarga mereka.

6. Ada Tabiat Tawar-Menawar
Ramai yang lebih rela bayar lebih untuk barangan yang dibeli. Ini adalah tabiat orang miskin.
“Padahal, kita boleh sahaja tawar-menawar untuk dapatkan harga yang lebih murah,” jelas Thomas.
Orang yang ada tabiat ini boleh jadi kaya dengan mudah. Tawar-menawar adalah tabiat orang kaya yang boleh kita amalkan selalu (tapi tengok tempat. Takkan kat supermarket seperti MYDIN atau TESCO nak tawar-menawar juga?)

7. Mereka Tak Gunakan Kad Kredit Yang Tak Ada Kelebihan

Ada banyak program kad kredit yang beri kelebihan kepada pelanggan mereka.
Biasanya, program ini akan berikan ganjaran berupa point.
Point ini boleh ditukar kepada produk percuma atau lain-lain, bergantung kepada tawaran dari pihak bank.

Sebagai contoh, American Express berikan sehingga 88% pulangan untuk setiap perbelanjaan yang menggunakan kad kredit ini. Contoh lain seperti Barnes and Noble. Point yang dikumpul boleh ditukar kepada kad hadiah (gift card) secara percuma, 100% tanpa sebarang caj tambahan.

8. Ada Objektif Yang Jelas Kenapa Mereka Simpan Duit

Mereka ada satu jenis tabiat, iaitu simpan duit dalam pelbagai jenis akaun atau lain-lain bank.

Untuk ini, mereka biasanya akan asingkan duit dalam satu jumlah yang besar.
Kemudian, mereka akan bahagikan sesebuah jumlah ke dalam setiap akaun yang ada.
Sebagai contoh, katakan kita mampu asingkan 10% daripada pendapatan kita setiap bulan.

Kita boleh ambil 5% dan simpan sebagai duit persaraan kita, 2% untuk perbelanjaan, 1.5% sebagai persediaan untuk sebarang kecemasan, dan lebihan 1.5% untuk modal pusingan bisnes (ini hanya sekadar contoh sahaja).

9. Mereka Simpan Duit Secara Automatik
Kata kunci untuk perkara ini adalah: Perlaksanaan.
Kita boleh setkan agar setiap jumlah tertentu disalurkan terus ke setiap akaun secara automatik. Jumlah ini akan ditolak daripada pendapatan (gaji) bersih kita setiap bulan.

Dengan cara ini, kita tak perlu simpan duit secara manual.
Ia juga memaksa kita untuk berbelanja dengan cermat, sebab kita simpan duit dahulu dan belanja baki duit yang tinggal.


Buat Komik, Ambil Inspirasi Dari Keluarga – Ata Dinobatkan Sebagai Juara Cabaran AEIOU, Bawa Pulang RM5K!

Tuah ayam nampak di kaki, tuah manusia tiada siapa yang tahu. Pepatah ini sesuai sekali dikaitkan dengan adik Ata bin Abd Aziz yang berumur 11 tahun apabila dinobatkan sebagai juara Cabaran Komik setelah bertarung dalam Cabaran AEIOU peringkat akhir secara maya di mana acara itu disertai oleh 40 finalis berusia 9 hingga 12 tahun dari 9 negeri di seluruh negara.

Ata merupakan anak ketiga dari lima adik beradik dan tinggal bersama keluarganya di Gombak. Dia mempunyai dua kakak dan seorang adik perempuan dan lelaki. Ibunya adalah seorang suri rumah dan bapanya bekerja sebagai pereka dalaman bebas.

Ata dan adik beradiknya fasih berbahasa Cina kerana menjalani persekolahan di SJK(C) Lee Rubber, Kuala Lumpur. Selain daripada gemar melakukan aktiviti kreatif seperti melukis dan bermain permainan LEGO, Ata juga suka memancing di masa lapang. Sebelum pandemik, Ata dan rakan baik di sekolahnya selalu menggunakan masa lapang mereka untuk melukis komik bersama-sama.

Kisah Penuh Inspirasi

Pandemik Covid-19 dan Perintah Kawalan Pergerakan telah memberi Ata peluang untuk menggunakan kreativiti dan imaginasi sebaiknya dengan menyertai Cabaran AEIOU, satu inisiatif celik kewangan tahunan oleh Alliance Bank.

Melalui komiknya  Ata bercerita mengenai amalan menabung dan hasil daripada tabiat menabung tersebut dia dapat membantu meringankan beban keluarganya. Situasi yang dilalui oleh Ata telah memberikan satu pengajaran yang penting buatnya.

Dengan kisah yang penuh inspirasi ini, Ata telah dinobatkan sebagai juara Cabaran Komik setelah bertarung dalam Cabaran AEIOU peringkat akhir secara maya. Acara itu disertai oleh 40 finalis berusia 9 hingga 12 tahun dari 9 negeri di seluruh negara. Ata membawa pulang wang tunai RM5,000, sebuah trofi, hamper Faber-Castell dan sijil pencapaian.

Baiki & Guna Semula Telefon Lama

Mencungkil pengalaman yang dilalui oleh adik Atar dalam menjalani pembelajaran secara PdPR, nyata ada kisahnya yang tersendiri.

“Semenjak PdPR diperkenalkan pada Mac 2020, keadaan sangat mencabar kerana keluarga kami mempunyai 2 buah telefon bimbit sahaja di rumah dan saya dan adik beradik terpaksa berkongsi untuk menghadiri kelas dalam talian.

“Kami terpaksa membaiki dan mengguna semula telefon lama kepunyaan ibu bapa agar semua adik beradik tidak ketinggalan untuk menghadiri kelas. Kami berharap keadaan ini bersifat seketika dan tidak akan berterusan.

“Pada bulan Januari 2021, barulah ayah menggunakan duit simpanan untuk membeli sebuah komputer riba dan tablet kerana telefon bimbit yang kecil menyebabkan kami susah untuk memberi tumpuan semasa belajar.

“Keluarga kami sangat terkesan dari pandemik yang melanda Malaysia kerana pendapatan ayah terjejas teruk. Kami mengambil pendekatan berjimat cermat dan mengamalkan gaya hidup bersederhana,” ujarnya ringkas.

Biasa Menabung

Bila diajukan soalan berkaitan amalan menabung, nyata anak kecil ini cukup matang dalam mengurus wang yang dimenangi untuk jaminan masa depannya.

“Sebelum ini saya biasa menabung duit Raya dan duit dari ibu bapa sebagai upah membantu tugas-tugas di rumah.

“Wang hadiah yang dimenangi dari Cabaran AEIOU merupakan hadiah terbesar nilainya yang pernah saya perolehi.

“Saya peruntukkan 5% untuk didermakan, 5% dibelanjakan dengan keluarga, 5% untuk membeli barang dan 85% akan disimpan di dalam bank,” jelasnya lagi bersemangat.

Tambahnya lagi, “Cikgu Halimatus Saadiah Binti Sudirman merupakan guru seni saya di sekolah dan beliaulah yang menggalakkan saya dan rakan-rakan untuk menyertai Cabaran AEIOU tahun ini.

“Selain itu, ibu juga memberi penambahbaikan dalam jalan cerita komik saya. Kisah dalam komik bukan berdasarkan pengalaman sebenar tetapi watak-watak dalam komik itu memang mengambil inspirasi dari keluarga,” jelasnya panjang lebar.


Lelaki Ni Dah Online Untuk Semak Wang Tidak Dituntut. Tup-tup  Dapat 700++. Wow, Rugi Tak Cuba !

Rezeki tidak pernah salah alamat, begitulah yang boleh diceritakan tentang kisah lelaki ini bila melakukan proses semakan Wang Tidak Dituntut secara dalam talian.Tanpa diduga, ada RM 700++ miliknya yang masih belum dituntut.

Berita kegembiraan ini telah dikongsikan di akaun fbnya dan turut memaparkan step by step yang dilakukannya untuk memberi panduan kepada umum.

Jom fahami langkahnya, dan kemudian bolehlah disemak. Mana tahu, rezeki kita ada juga di sana.

Ini perkongsiannya.

Semakan wang tidak dituntut (WTD) secara online

alhamdullilah.. wang tidak dituntut dalam RM 700++ boleh la buat beli jajan..

Cara untuk semakan wang tidak dituntut (WTD) secara online

2. untuk pengguna pertama kali – perlu mendaftar first – boleh click pendafaran

3. Isi maklumat yang diminta seperti email, kad pengenalan username dan pasword

4. Setelah selesai pendaftaran. anda boleh login kedalam portal (tidak perlu pengesahan melalui email)

5. Selepas login pertama kali, anda diminta untuk memasukkan pasword yang baru.

6. selepas itu anda diminta untuk kemaskini maklumat seperti alaman dan no tel

7. selepas selesai kemaskini.. anda dah boleh melakukan pencarian menggunakan no kad pengenalan – hanya 2 carian boleh dilakukan sehari.

8. jika ada wang tidak dituntut.. hasil carian akan memaparkan senarai berserta jumlah wang yang tidak dituntut

cuba la.. mudah.. tak perlu pergi ke jabatan akaun negara dah untuk semakan.. tetapi untuk tuntutan bayaran balik.. perlu isi borang.. hantar by pos atau pergi kecawangan akauntan negara yang terdekat..

borang tuntutan bayaran balik boleh didapati disini

sumber : Mohd Ruzaini Bin Hashim


“Anak Mummy Sangat Bertuah, Ramai Orang Sayang.” – Elisya Sandha Kongsi Gambar Majlis Aqiqah Bunga Elhaq

Seiring dengan sekarang raya korban, Pelakon jelita Elisya Sandha tidak lepaskan peluang dengan meraikan majlis aqiqah anak perempuannya, Bunga Elhaq pada 10 Julai 2022.

Menerusi laman sosial Instagram, Elisya atau nama penuhnya Nur Elisya Sandha Hassan dan suami Uzair Haqimy berkongsi foto-foto momen sepanjang maj|lis berlangsung untuk tatapan umum.

Dalam perkongsian tersebut, menantu kepada pasangan penerbit terkenal Sheila Rusly dan Jinggo ini turut menitipkan nukilan istimewa buat anaknya di ruangan kapsyen tentang erti pengorbanan bersempena sambutan Aidiladha.

“Tahun 2022 melahirkan you adalah pengorbanan yang paling besar untuk mummy Bunga Elhaq.

“Pengorbanan daddy you bangun setiap malam untuk tukar pampers dan susukan you.

“Pengorbanan ramai orang untuk jayakan majlis aqiqah you hari ini,” tulisnya di ruangan kapsyen.

Dalam perkongsian tersebut, ketiga-tiga mereka mengenakan tema serba putih sambil buaian dihiasi bunga-bungaan berona kuning cair.

Tidak hanya itu, pelakon drama Ratu Ten Pin itu mencoret beberapa nasihat untuk dibaca oleh anaknya tatkala dia sudah besar nanti.

“Anak mummy ni sangat bertuah, ramai orang sayang. Bila besar nanti, boleh membaca, i nak you baca mesej ni dan ingat pesan mummy

“Jagalah hati orang yang sayangkan you, hargai pengorbanannya, terimalah kekurangannya, jangan sid-siakan keikhlasannya sebab you tak tahu Bunga, betapa untungnya you di mata orang lain kerana you memilikinya.

“Selamat hari raya korban daripada kami bertiga,” ujarnya lagi.

Sementara itu di ruangan komen, ramai wargamaya memberikan kata-kata pujian pada wajah Bunga yang sentiasa comel dan mencuri perhatian.

Terdahulu, Elisya dan Uzair bernikah pada 21 Ogos tahun lalu.

Bunga dilahirkan secara pembedahan pada 18 Jun lalu di sebuah hospital di Ampang.


Bukan Salah Anak Jika Tak Beradab, Ibu Bapa Cermin Diri Dulu Mungkin Mereka Tiru Perangai Kita

Pernah tak kalau anda salah cakap depan kanak-kanak contohnya terkeluar bahasa kesat, kena ‘cover’ balik? Semata-mata tak nak ayat yang keluar dari mulut kita tadi tu ditiru oleh mereka.

Bayangkan lah, itu baru perkataan tau, belum lagi habit kita yang lain tanpa sedar kita rupanya anak-anak ni menilai apa yang kita buat selama ini dan apabila dah terbiasa, mereka juga akan meniru apa yang kita lakukan.

Untuk elak berlakunya perkara sedemikian, Parenting Coach, Mohd Fhais Salim berkongsi antara adab kita yang anak akan cepat tiru. Harap selepas ini ibu ayah dah tak terlepas habit ini depan anak-anak ye!

15 adab kita yang anak akan cepat tiru

1 – Panggil orang

2 – Bercakap

3 – Mengarah

4 – Sebut tolong

5 – Ketika makan

6 – Marah orang

7 – Hormat orang tua

8 – Sabar

9 – Mulut laser

10 – Senyum

11 – Ucap terima kasih

12 – Meminta maaf

13 – Mendengar

14 – Toleh

15 – Mengamuk

Bukan salah anak jika dia tak beradab.

Nak mudah tengok cara kita marah anak. Sampai satu masa pasti anak akan guna cara yang sama untuk marah adik atau kawan dia. Seram kalau nampak cara dia marah😬

Wallahu A’lam,

Elak dari perkena serangan jantung, jom ikuti perkongsian dari Dr Zubaidi ni!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Bait-Bait Puisi ‘Maafkan Kami Adib..’ Sungguh Meruntun Jiwa. Semoga Tenang Di Sana…

Terusik jiwa apabila mem baca bait-bait puisi buat Allahyarham Muhammad Adib Mohd Kassim yang telah kembali ke ramtullah pada 9.41 malam semalam. Allahyarham yang parah akibat dipukul dalam insiden rusuhan di Kuil Sri Maha Mariamman di Subang Jaya, sebelum itu hampir tiga minggu bertarung nyawa di Institut Jantung Negara (IJN).
Puisi ini dihaslikan oleh Presiden Teras Pengupayaan Melayu (Teras) dan Majlis Perundingan Pertubuhan Islam Malaysia (MAPIM) Azmi Hamid, didedikasikan khas buat Allahyarham Muhammad Adib. Penuh tersurat dan tersirat buat hati yang duka dengan pemergiannya wira negara ini.
Curahan perasaan melalui puisi yang bertajuk ‘Maafkan kami, Adib, membuatkan hati terkesan. Hati mana yang tak sebak, plot yang bermula dengan kesedihan kemudiannya dirai dengan kesyukuran namun diakhiri pula dengan kesedihan setelah setelah pemergiaannya.
Benar, emosi ibu, ayah dan ahli keluarga pastinya yang lebih terkesan ketika ini.
Buat rakyat Malaysia, hayati sepenuh hati bait-bait puisi ini.

Maafkan Kami, Adib
Adib,
Namamu tak pernah disebut-sebut,
Hanya ayah, ibu, saudara dan tunangmu yang menyambut,
Tiap kali engkau pulang setelah bertugas,
Tunangmu mungkin terasa ingin mengikut,
Berjanji satu hari nanti kamu bersamanya akan hidup sehingga tibanya maut

Adib,
Kamu tidak sesekali menyangka,
Terperangkap dalam sengketa,
Yang kamu tahu hanya menyahut panggilan untuk bertugas tanpa bertanya,
Apakah tugas biasa ataukah merbahaya

Adib,
Seluruh negara tiba-tiba tersentak mendengar berita,
Engkau bergelut untuk menyelamatkan nyawa,
Rupanya bila manusia hilang timbang rasa,
Engkau pula yang menjadi mangsa

Adib,
Negara ini telah ditatang untuk anak muda seperti kamu,
Agar diwarisi sehingga ke anak cucu,
Yang berlain kaum, agama dan hidup berukun damai, itulah pesan ibu,
Jangan sekali-kali engkau sia-siakan tanah air ini milik bangsamu

Adib,
Air mata kami mengalir mengenangkan derita yang kamu lalui,
Kenapa nyawamu tidak dihargai,
Bukankah kita berjanji hidup bersama di tanah pertiwi ini,
Bumi bertuah tempat lahirmu menjadi saksi,

Adib,
Kamu hanyalah seorang warga yang mahu hidup biasa,
Negara yang makmur ingin dinikmati bersama,
Tidak ada yang harus berprasangka dan mencuriga,
Si Mamat, si Ah Chong, si Ramasami, bukankah rakan kita belaka

Adib,
Engkau dipaksa membayar harga dari sebuah pertelingkahan,
Mereka tidak kisah untuk apa harus berbunuhan,
Peduli apa kepada negara dan warga yang akan berberontakan,
Asal puas mendapat upah yang hanya seratus dua yang memalukan

Adib,
Kami semua bersalah dari sebuah kealpaan,
Saling mencuriga dan tidak mahu bermaafan,
Lalu engkau berada di tengah-tengah persengketaan,
Inilah natijah dari keegoaan yang tidak kenal sempadan

Adib,
Aku terkelu dan sukar mencari kata-kata,
Berita pemergianmu, tidak disangka,
Aku masih mengharap, engkau boleh berbicara,
Mengkisahkan pesan kepada anak cucu kita,
Jangan berulang lagi babak yang meluka,
Negara ini bakal kita wariskan kepada seluruh anak bangsa

Adib,
Damailah kamu di pusara, yang akan tercatat dalam sejarah,
Aku mengharap seluruh warga turut mengambil ibrah,
Bahawa Tuhan berpesan, hiduplah dengan pasrah,
Dalam rasa keinsanan dibina ukhwah,
Kami berazam tidak akan mengulangi permusuhan yang membawa belah
Sesungguhnya negara ini terlalu mahal dan terlalu indah untuk dibiar punah.

Jika Mat Kilau, Tok Janggut, Dato Bahaman, Tok Gajah, Hang Tuah adalah antara pahlawan negara zaman sebelum kemerdekaan mempunya cerita tersendiri. Begitu juga dengan Allahyarham Muhammad Adib. Dek kerakusan manusia, anak kelahirana kedah ini menjadi mangsa. Tanggungjawab yang digalas dengan amanah menjadi sandaran utama akhirnya meragut nyawa. Moga kisah ini akan menjadi teladan dan diceritakan kepada anak cucu kita nanti bahawa pentingnya kemakmuran sesebuah negara pelbagai bangsa.


“Mak Tak Nak Sunat! Orang Kata Sakit!” Ini Kaedah-Kaedah Berkhatan Yang Patut Ibu Bapa Ambil Tahu.

Cuti sekolah dah nak dekat, mestilah anda semua dah ada perancangan untuk meluangkan masa bersama keluarga. Mesti ada yang dah rancang nak pergi bercuti, balik kampung, etc. Ada juga yang dah mula terfikir untuk bawa anak lelaki untuk berkhatan.

Walaupun doktor pakar yang akan melakukan operasi berkhatan tetapi sebagai ibu bapa, kita juga perlu ada pengetahuan asas mengenai kaedah-kaedah yang bakal dijalankan, ini penting bagi memudahkan anda untuk menjaga anak-anak selepas proses ini selesai.

Jom kita lihat sendiri kaedah-kaedah berkhatan yang dikongsikan oleh Dr Khairul Faizie, semoga ia bermanfaat buat anda!

Berdasarkan Kementerian Kesihatan Malaysia,berkhatan adalah terma yang digunakan di mana pembedahan kecil sebahagian daripada kulit yang berlebihan pada hujung zakar (preputial skin) dibuang. Ia juga dikenali dalam bahasa Inggeris sebagai ‘circumcision’.

Secara lumrahnya kebanyakan prosedur khatan di Malaysia dilakukan kerana tuntutan agama Islam ataupun dinamakan ‘ ritual circumcision’ di mana prosedur khatan itu dilakukan pada zakar yang normal. Terdapat dua teknik yang digunakan untuk prosedur berkhatan, teknik “freehand” dan teknik “clamp”.

TEKNIK FREEHAND

Teknik “freehand” menggunakan gunting, forceps, etc. Teknik ini, akan memotong kulit berlebihan kemudian akan dijahit. Seiring dengan kemajuan teknologi, alatan seperti gunting telah digantikan dengan alat yang dipanggil sebagai “Diathermy”. Bukan sahaja untuk berkhatan, tetapi banyak lagi pembedahan lain yang menggunakan alat ini.

Apa itu “Diathermy”? Walaupun “Diathermy” juga dikenali sebagai “sunat laser”, sebenarnya bukanlah laser.. Pembedahan yang menggunakan “Diathermy” dipanggil Electrosurgery, kerana alat “Diathermy” menggunakan cas elektrik berfrekuensi tinggi, untuk menghasilkan haba. Haba yang terhasil akan digunakan untuk memotong kulit atau tisu dan untuk menghentikan perdarahan (coagulation) dengan cara ia meterai saluran darah.

Disebabkan itu, berkhatan menggunakan “Diathermy” meluas bagi yang memilih teknik “freehand” kerana mudah untuk mengawal perdarahan dan hasil potongan kulit pun lebih kemas. Proses penyembuhannya juga adalah lebih cepat. Proses penyembuhan kulit yang tinggal selepas dijahit dipanggil sebagai “Primary Intention Wound Healing”, dimana bekas potongan dirapatkan dengan jahitan benang.

TEKNIK CLAMP

Teknik “clamp” pula, dipanggil juga sebagai berkhatan menggunakan devices (circumcision via devices).

Berkhatan menggunakan devices clamp itu, akan sembuh lukanya dengan proses yang dipanggil sebagai “Secondary Intention Wound Healing”, di mana tiada jahitan digunakan. Teknik “clamp” akan mengepit lapisan kulit yang ingin dibuang supaya tiada aliran darah di kulit tersebut. Hasilnya, kulit akan mati dan tanggal.

Sesiapa yang berkhatan menggunakan teknik “clamp” perlu menunggu antara tujuh hingga 10 hari untuk “clamp” itu tertanggal (tertanggal sekali kulit yang telah mati). Perlu diketengahkan juga bahawa terdapat kes di mana “clamp” ini tidak akan tertanggal sendiri, maka harus ditanggalkan secara “manual” oleh doktor yang dipercayai agak sakit. Oleh kerana proses penyembuhannya ialah “Secondary Intention”, maka proses penyembuhan agak lambat berbanding “Primary Intention”. Selepas “clamp” itu tertanggal,1 – 2 minggu diperlukan untuk kawasan berkhatan tersebut pulih seluruhnya.

Ha…sekarang anda telah mengenali tentang kaedah-kaedah berkhatan. Jadi, anda tidak perlu khuatir untuk membuat pilihan untuk anak lelaki anda. Alang-alang tengah berbincang tentang topik berkhatan, BINTANG KECIL akan mengadakan acara berkhatan yang dipanggil sebagai “Jom Sunathon”! Terhad kepada 30 kanak-kanak sahaja ya dan yang lagi menarik adalah acara berkhatan ini akan menggunakan “Diathermy”! Tunggu apa lagi? Cepat-cepat tekan “link” di bawah!

Sumber: Dr Khairul Faizie


Biji buah tembikai jangan dibuang Ibu-Ibu, ada manfaat dan khasiat untuk kesihatan dan kecantikan kulit. Wow, Sungguh Tak sangka!

Air rebusan dari biji tembikai dikatakan sangat bermanfaat untuk beberapa penyakit. Nak tahu kena baca info ini.

Buah tembikai sememangnya amat dikenali dengan kandungan airnya yang amat tinggi selain kaya dengan vitamin serta mineral yang bermanfaat untuk tubuh badan manusia. Biasanya hanya air sahaja diambil manakakala bijinya dibuang. Tetapi ada juga yang cuba menyemai untuk ditanam semula.

Sebenarnya, biji buah tembikai amat berguna untuk manusia? Menurut maklumat daripada laman boldsky.com, setiap biji buah tembikai dikatakan amat bermanfaat dalam membantu menyembuhkan beberapa penyakit seperti sakit batu karang, penyakit jantung dan beberapa penyakit lain. Jom semak apa lagi khasiat yang terkandung di dalam biji buah tembikai ini.

Khasiat Biji Tembikai

Cara untuk menyediakan biji tembikai untuk dibuat ubat seperti yang dinyatakan di atas teramatlah mudah dan senang. Ambil beberapa biji tembikai kemudiannya rebus dengan sedikit air. Air rebusan dari biji tembikai itulah yang dikatakan sangat bermanfaat untuk beberapa penyakit seperti yang berikut;

Meningkatkan Kesihatan Jantung

Kandungan magnesium yang terdapat di dalam biji tembikai sangat bermanfaat untuk kesihatan jantung manusia.

Mencantikkan Dan Menjaga Kulit

Biji tembikai mempunyai kadar zat antioksida yang amat tinggi, jadi rebusan air biji tembikai ini akan merawat kulit daripada dalaman yang akan menjadikannya lebih licin serta halus dan gebu.

Mengawal Diabetes

Air rebusan ini boleh menurunkan kadar gula di dalam darah dengan baik. Anda perlu mengamalkan selama tiga hari secara berturut-turut tanpa henti untuk melihat kesannya serta rasai perbezaannya.

Memperkuatkan Ketahanan Rambut

Khas untuk wanita sekiranya mengamalkan air rebusan biji buah ini, ia dapat membantu serta mengelakkan daripada keguguran rambut malah ia dikatakan mampu mengubati kulit kepala yang sering gatal seperti kelemumur.

Meningkatkan Kekebalan Tubuh Badan

Biji tembikai amat kaya dengan vitamin serta nutrisi, ianya sangat baik untuk kebaikan tubuh badan manusia.

Mungkin ramai yang tidak menyangka kebaikan biji tembikai dan sebelum ini biasanya kita sering membuangnya begitu sahaja tanpa memikirkan kelebihan yang terdapat pada biji tembikai itu.

Selepas ini, anda boleh mengamalkan tips ini untuk kebaikan dan kesihatan anda sekeluarga serta untuk kehidupan yang lebih baik di masa akan datang. Amalkanlah sesuatu yang amat bermanfaat itu demi kesihatan yang lebih sempurna.

Biji tembikai sangat rendah kalori dan padat dengan nutrien. Kalau kita goreng akan jadi rangup dan boleh gantikan snek yang tidak sihat. Tetapi kalau tukar jadi teh, dapat segalanya yang kita perlu hanya dalam satu minuman!

Resipi teh biji tembikai!

Sediakan 20-30 biji tembikai.

Kisar dan rebus selama 15 minit dalam 2 liter air.

Ambil minuman ini selama 2 hari dan berhenti di hari ketiga.

Terus berbuat demikian untuk beberapa minggu dan alami perubahannya!


Kehidupan Selepas Nikah Tak Sama Masa Bercinta. Suami Isteri Kena Move On Gaya Hidup Bujang Barulah Sweet Rumahtangga!

Manisnya sebuah perkahwinan itu, apabila pasangan suami isteri itu saling bertolak ansur dalam semua segi kehidupan. Jangan bersikap seperti masih bujang dan mengamalkan lagi gaya hidup bujang. Kena move on ye!

Yang pasti, kehidupan selepas nikah tak sama semasa bercinta dulu. Jika masih lagi dengan ego yang tinggi, ada wujud perselisihan faham, seterusnya akan menjadi pencetus kepada perpisahan. Hanya dengan perbuatan yang remeh, ia menjadi alasan untuk menjadi faktor kepada perpisahan.

___________________________________________________________________

Isteri Tak Pernah Berubah Cuma Keadaan Yang Dah Tak Sama

Ada terbaca satu artikel di harian metro versi online yang bertarikh 5 jun 2018 mengatakan sepasang suami isteri bercerai gara-gara isteri tertinggal barang di pasar.

Nampak punca bercerai tu remeh sangat tapi ini BENAR BENAR BERLAKU.

Tak mustahil berlaku kalau setiap pasangan tu masih lagi di buai mimpi indah zaman sebelum bernikah. Selepas berkahwin keadaan tak akan sama macam masa bercinta, kena ‘move on’ dengan gaya hidup bujang.

Dulu lain sekarang lain ;

1 – Gaduh masa bercinta boleh lagi kita nak marah, tengking, wasap bahasa kesat, lepas tu ok balik sebabnya hati masih kental belum ada ikatan tapi lepas berkahwin tak boleh. Lepas kahwin hati jadi extra sensitif, silap terlepas cakap sikit walaupun typo wasap, mudah terasa, mudah kecil hati.

Biar kita selekeh pakaian jangan selekeh bahasa dengan pasangan.

2 – Benda seperti ini yang akan jadi ‘bom masa’ dalam rumahtangga. Tunggu ada pencetus kecil apa pun dah boleh buat ia meletup sehingga cerai berai. Perkara remeh boleh jadi besar kalau tak ambil serius. Jangan buat endah tak endah bila nampak ‘Something Wrong’ dengan pasangan ya.

3 – Kita tak boleh harap pasangan untuk layan kita masih sama seperti dulu. Masih lagi nak makan berhidang depan mata sedangkan isteri kita nak menguruskan 2 lagi mulut yang nak makan. Selalunya isterilah orang terakhir yang menjamah makanan. Perut dah lapar, hati pula sakit. Tahan jer lah..

4 – Anak masih kecil lagi, jadi cubalah bertimbang rasa. Tolong hidangkan makanan yang isteri dah masak pun dah memadai. Kalau dapat suapkan isteri makan lagi bagus, bukan sahaja isteri bertambah sayang malah pahala pun dapat.

5 – Masa mula kahwin bolehlah isteri jadi dayang melayan kita macam raja, sikit-sikit abg nak apa, abg nak itu, abg nak ini tapi lama kelamaan isteri boleh lelah sebab dah bertambah anak raja 2-3 orang tapi dayang kerja sorang-sorang. Dayang boleh jadi Mak Singa macam ni !

6 – Kalau nak jadi raja boleh tapi jadilah raja yang bertimbang rasa. Ringankan tugas isteri, bawa dobi baju ke, upah orang kemas rumah ke ataupun cukup jangan tambah sepahkan rumah. Inilah ciri-ciri raja yang disayangi rakyat..

7 – Dah kahwin 10 tahun tapi perangai masih sama macam mula-mula kahwin dulu. Kalau anak kita 10 tahun ni dah masuk darjah 3 dah pandai berlari, membaca, mengira. Tak akan kita yang dewasa ni dah 10 tahun kahwin masih tak pandai-pandai nak baca keadaan isteri. Hati keras macam batu ok, tapi jangan jadi kayu macam tunggul kat rumah.

Kita tak boleh ubah keadaan atau ubah orang lain tapi kita boleh ubah diri sendiri.

Kalau kita tak berubah ikut keadaan, satu hari nanti keadaan yang akan memaksa kita berubah !

p/s : Tolong sampaikan pada orang lain ya supaya sama-sama dapat manfaatnya.


Pembekal Ikan Kongsi Tip Kenal Pasti Ikan Guna Pengawet Bahan Bahaya Untuk Nampak Segar.

Jika kita pergi ke pasar tentu akan membeli ikan yang kelihatan segar.

Namun, tahukah anda terdapat ikan yang diawet dengan menggunakan bahan yang bahaya.

Paling menakutkan bahan pengawet itu menjadi pencetus kepada kanser.

Nak tahu bahan apa yang digunakan, ikuti perkongsian puan Asmah Chem yang juga pembekal ikan dan penyelidik kimia.

Moga jadi manfaat kita semua.

Bahaya Bahan Formalin

Disebabkan ramai yang belum tahu tips mengenalpasti ikan yang dah diawet dgn formalin, maka saya cuba explain based on pengalaman saya sebagai pemborong/peniaga ikan dan penyelidik kimia (Bersara).

Formalin terdiri daripada formaldehyde yang dicairkan. Mengikut kajian International Agency for Research on Cancer (IARC), formalin bersifat carcinogenic (penggalak kanser).

Kegunaan formalin adalah utk mengawet mayat dan specimen di hospital, pengawet pada cat, kaca, perabot dan pelbagai bahan polimer dalam industri. Penyalahgunaan formalin sangat berleluasa di asia sehinggakan mee kuning, tauhu dan ikan masin pun diletakkan formalin supaya tahan lama. Lebih2 lg barang basah seperti hasil laut yang mudah rosak.

Di Malaysia, kita hanya perlu bimbang kepada hasil laut yang dibawa dr luar negara dan ikan2 hasil tangkapan Laut Dalam menggunakan bot C2 (bot besar) yang berada di laut 1-2 minggu untuk mendapatkan bertan-tan hasil laut yg berkemungkinan diawet dgn formalin.

Tip kenal pasti ikan diawet guna formalin

Jadi bagaimana nak kenal ikan yang diawet dgn formalin? Beberapa ciri berikut boleh dilihat dengan mata kasar:

1) Kulit ikan berkedut/ tidak licin/ tidak berkilat.

2) Mata ikan cengkung/masuk ke dalam soket mata. (ikan berformalin tidak semestinya bermata merah).

3) Insang ikan pucat berwarna coklat cair dan tidak merah.

4) Sisik ikan mudah tertanggal dari badan (ikan2 bersisik seperti merah/jenahak/senangin dll).

5) Ikan kelihatan keras, tapi bila disiang perutnya sudah hitam dan busuk.

6) Isi ikan putih pucat, tiada darah mengalir ketika dipotong slice (ikan besar seperti tenggiri dll).

7) Ikan boleh diletakkan di atas meja jualan dengan penggunaan ais minima. Badan Ikan/seafood tetap kekal keras dari pagi ke petang. (ikan tidak berpengawet perlu diletakkan dlm tong ais utk mengekalkan kesegarannya).

8) Lalat dan kucing kurang berminat dengan ikan berpengawet walaupun diletakkan di tempat terbuka.

9)Bau – cuba cium bau ikan/seafood yg ingin dibeli. Seafood segar berbau laut. Jika ada bau kuat menyengat, sah ada formalin.

10) Selepas dibersihkan, ikan yang sudah diawet tidak boleh disimpan dlm tempoh yg lama di dalam peti ais. Ikan tersebut akan kehilangan rasa, isi mudah hancur, dan cepat busuk.

Tips paling mudah, boleh tanya saja kepada penjual, “ikan bot balik hari ke ni bang? jeti mana?” si abang Bangladesh mungkin memberikan senyuman terindah sebagai jawapan.

Hakikatnya, hanya sebahagian kecil peniaga sahaja yang sanggup menjual ikan dari bot balik hari kerana kos operasi yg tinggi. Salah satunya Tropika Freshmart di Bangi. Seafood di Tropika Freshmart telah dijadikan bahan research di beberapa research institute dan terjamin bebas formalin.

Jika tiada pilihan dan terpaksa beli ikan tidak segar yang dikhuatiri mengandungi formalin? Guna tips ini. Selepas membersihkan ikan, rendam dengan 10% larutan cuka + air selama 30 minit. Kemudian bilaslah dengan bersih. Mengikut kajian, kaedah ini boleh mengurangkan kandungan formalin sebanyak 0.109 microgram/ml.

Akhir kata, hidangkan makanan yang sihat dan selamat untuk keluarga tersayang. Jauhi formalin kerana ianya memudaratkan kesihatan.

Sekian dari makcik penjual ikan.
Asmah Chem,
Tropika Freshmart Bangi

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Bantuan Persekolahan, Maksimum RM 500 Satu Keluarga. Rugi Kalau Lepaskan & Ni Borangnya!

Setiap awal tahun ibu ayah akan mempersiapkan keperluan persekolahan anak-anak dengansesempurna yang bolah. Tentu sebab ini juga, ada antara ibu ayah yang berasa cukup terbeban dengan kos yang perlu ditanggung ditambah pula dengan pelbelanjaan harian dan sebagainya. Andai bergaji besar mungkin tidak terasa sangat namun bila sumber kewangan terbatas, itu yang membuatkan ada yang merasai keperitannya. Lantas, bagi meringankan beban tersebut terutamanya pada golongan berpendapatan B40, ada satu berita menarik untuk dikongsikan di sini. Lain tidak bukan adalah bantuan kewangan daripada Yapiem hingga mencecah RM 500 bagi satu keluarga yang layak.

Jadi usah tunggu lagi, cubalah memohon mana tahu ada rezeki anda dan bolehlah menampung apa yang kurang dalam membiayai persekolahan anak-anak. Jom semak perkongsian daripada saudara Mohd Fariz.

BANTUAN PENDIDIKAN!!! CEPAT SHARE! NANTI PRINT DAN MOHON!

Bantuan Persekolahan YAPEIM untuk keluarga B40 pelajar sekolah menengah dan rendah. Maksima bantuan RM500 satu keluarga. Isi borang ini, hantar ke Pejabat Ar-Rahnu YAPEIM berhampiran, hebahkan kt group lain yg xtau maklumat tu.

NOTA:
Bagi yang ada masalah untuk print Borang ini cuba dapatkan Borang dekat cawangan YAPIEM berdekatan ye.. Isi maklumat dan hantar ke YAPIEM berdekatan..
Terima Kasih.

BORANG BOLEH PRINT TERUS DARI FB

“Ambo g ambil doh borang bantuan pendidikan anok…photostat pon boleh jugok….moga2 ada rezeki anak…amiinnn… Bantuan Persekolahan YAPEIM untuk keluarga B40 pelajar sekolah menengah dan rendah. Maksima bantuan RM500 satu keluarga. Isi borang ini, hantar ke Pejabat Ar-Rahnu YAPEIM berhampiran. Borang maklumat mesti lengkap”


Sediakan Jus Kunyit Pun Ada Cara Untuk Kekalkan Khasiatnya. Saintis Ni Terangkan!

Khasiat dan manfaat daripada mengamalkan air rebusan kunyit atau jus kunyit untuk penjagaan kesihatan dalaman wanita, tentu  sudah ramai mengetahuinya.

Apatah lagi menjadi kelaziman orang Melayu kita untuk diamalkan semasa berpantang agar luka bersalin cepat sembuh.

Pun begitu, tahukah anda selain teknik direbus untuk mendapatkan khasiat kunyit, menurut saintis Dr Suri Roowi terdapat beberapa perkara perlu difahami dalam menyediakan jus kunyit ini agar khasiatnya dapat dikekalkan.

Nak tahu apakah teknik dan tipsnya, jom kita baca perkongsian penuh daripadanya.

BAGAIMANA TEKNIK SEBENAR SEDIAKAN JUS KUNYIT UNTUK MANFAAT KESIHATAN?

Kajian menunjukkan memasak kunyit yang di’blend’ dapat tingkatkan bahan berkhasiat (kurkumin) di dalam air rebusan.

Ia juga tingkatkan kemampuan bahan berkhasiat untuk melawan sel-sel kanser selain bertindak sebagai antioksidan.

Memasak kunyit dalam masa singkat (kurang 10 minit) TIDAK memusnahkan bahan khasiat kurkumin, sebaliknya akan tingkatkan keboleh-serapan bahan berkhasiat dalam darah.

2. Merebus kunyit lama (lebih 15 minit) pula akan kurangkan khasiat kunyit sehingga 50%. Memanggang akan turunkan khasiat sehingga 75% manakala menggoreng @ menumis akan kurangkan khasiatnya sehingga 98%

3. Menurut Saintis dari Institut Penyelidikan Teknologi Makanan, Mysore, India, memasak kunyit untuk tempoh lama akan menyebabkan kehilangan bahan berkhasiat sehingga 53%. Walau bagaimanapun, kehilangannya dapat diturunkan kepada 30% jika kunyit dimasak @ rebus BERSAMA ASAM JAWA.

3. Bahan berkhasiat kurkumin bersifat lipofilik (suka pada minyak) jadi, untuk tingkatkan penyerapan bahan khasiat dalam darah, kunyit sebaiknya diambil bersama sedikit minyak zaitun atau susu. Penggunaan santan pada kadar sederhana juga dibolehkan.

4. Meminum jus kunyit bersama serbuk lada hitam juga dapat meningkatkan penyerapan bahan berkhasiat dalam kunyit. Kajian menunjukkan bahan piperine (bahan berkhasiat dalam lada hitam) dapat tingkatkan penyerapan bahan berkhasiat kunyit (kurkumin) sehingga 2000%.

Kajian yang dilakukan oleh Saintis China pada tahun 2015 juga mendapati gabungan kunyit dengan lada hitam DAPAT TINGKATKAN penyerapan bahan khasiat kunyit dengan ketara, DAPAT ELAKKAN PEMBESARAN BATU HEMPEDU dan DAPATKAN TURUNKAN LEMAK dan KOLESTEROL DARAH

5. Cadangan dos: 1 kunyit sebesar ibu jari dengan 1 mug air + sedikit lada hitam atau asam jawa dan diminum 2x sehari. Boleh juga diambil bersama susu segar.

BOLEHKAH KITA MEMINUM JUS KUNYIT BERSAMA UBATAN MODEN @ MEMINUMNYA PADA KADAR TINGGI?

1. Elakkan pengambilan jus kunyit bersama ubat-ubatan moden dan suplemen cair darah, suplemen antiplatelet dan ubat antikencing manis.

2. Penggambilan jus kunyit semata (100% kunyit) yang terlalu banyak boleh meningkatkan risiko batu karang. Ini kerana kunyit tinggi bahan oksalat, bahan ini dapat mengikat kalsium dan membentuk kalsium oksalat (batu karang) dalam ginjal atau pundi kencing.

Selamat mencuba dan dapatkan nasihat Dr anda.

Terima kasih


Jangan Buruk Sangka Dengan Ibu Mentua, 10 Tip Agar Sentiasa Disayangi Mentua, Cuba Ni!

Ikatan suci suami isteri tidak hanya dikukuhkan dengan ikatan suami dan isteri sahaja, hubungan jadi bertambah erat dengan adanya hubungan yang baik dengan keluarga mertua.

Ibu mentua terutamanya seringkali dijadikan watak paling menakutkan dalam hubungan rumah tangga.

Peranan ibu mentua yang dipersembahkan melalui filem P Ramlee, Ibu Mertuaku nyata benar-benar meninggalkan kesan yang hebat kepada kita. Watak

Nyonya Mansur nyata memperlihatkan simbolik ibu mentua yang cukup zalim dan angkuh kepada menantunya. Tapi benarkah semua ibu mentua ada sikap sebegitu?

Usah terpedaya dengan omongan kosong dan watak-watak filem yang meninggalkan impak dalam kehidupan kita seharian.

Sebagai menantu, kitalah yang kena corakkan bagaimana satu-satu hubungan itu mampu dipersembahkan dengan sebaiknya.

Sebagai menantu ini yang patut kita patut buat?

1. Elak Tanggapan Buruk
Wanita hari ini selalu bersangka buruk dengan ibu mentua dek kerana perasaan takut tidak dapat menjadi isteri yang baik kepada anaknya.

Kesan tanggapan negatif dalam diri inilah yang membawa kepada aura negatif. Cubalah bersangka baik dengan ibu mentua kita dan semuanya akan baik-baik sahaja.

2. Belajar Kenal Ibu Mentua
Jika anda di awal perkahwinan, belajarlah untuk lebih mengenali sikap ibu mentua anda. Tanya kepada pasangan anda, apa yang disukai dan dibenci oleh mentua.

Belajarlah untuk disenanginya. Ketahui bagaimana ibu anda sebenarnya dan kemudian barulah anda mengikut rentaknya. Namun anda juga harus lebih sopan dan tertib kala bersama dengannya.

3. Samakan Dengan Ibu Sendiri
Hormat dan anggaplah ibu mertua anda seperti ibu kandung sendiri. Layanlah dia sempurna dan hormatilah dia dengan sebaiknya.

Allah sudah menjanjikan pahala dan rahmat jika kita ikhlas dalam memberikan yang terbaik untuk orang tua.

4. Bertolak Ansur
Hubungan kekeluargaan perlu dilengkapkan dengan sifat tolak ansur yang bukan sedikit. Biarpun dihimpit waktu dan kerja yang padat, cubalah memberikan ruang untuk bersama mereka. Bertolak ansur dalam apa jua permasalahan pasti buat hubungan lebih harmonis.

5. Ambil Hati Ibu
Berusahalah untuk cuba mengambil hatinya sentiasa. Selalulah pulang untuk menjenguk ibu di kampung. Semakin kerap anda meluangkan masa semakin baik hubungan yang cuba dijalinkan. Mendekatkan ibu mentua dengan cucu-cucunya sudah pasti buat ibu lebih gembira.

6. Hadiah Sampingan
Tidak hanya ambil hati, anda juga harus bijak mencuri hati kecilnya. Biarkan hatinya tersentuh dengan pemberian ikhlas anda.

Hadiah berupa barangan kesayangan dan kegemaran ibu mentua pasti buat hatinya gembira dan lembut hatinya. Namun ingat, hati perlu ikhlas.

7. Pekakkan Telinga
Hati seorang tua banyak ragamnya. Ada sahaja perkara yang tidak kena pada matanya. Sebagai menantu, pekakkan sahaja telinga anda dan usahlah disimpan dalam hati akan apa jua patah perkataan yang keluar daripadanya. Anggap sahaja ia positif dan relakskan jiwa dan minda.

8. Kurangkan Lawatan
Jika keadaan anda dan ibu mentua kurang baik, ada baiknya ada mengurangkan sesi lawatan ke rumahnya. Cukup hanya sebulan atau dua bulan sekali.

Itu pastinya lebih baik buat anda. Tapi pastikan sentiasa menelefon untuk bertanyakan khabar.

9. Jadikan Kawan
Ibu mentua yang cerewet tidak kena pada gayanya memang buat sakit hati. Ubah angin dan rentak hubungan anda dengan menjadikan ibu mentua seperti kawan.

Berkongsilah apa sahaja dengannya asalkan tidak melampaui batas. Cubalah leraikan keadaan dengan bertinteraksi secara baik. Ajaklah dia keluar membeli belah atau makan bersama tanpa suami. Its girl time!

10. Bercuti Bersama
Sesekali ajaklah ibu mnrtua untuk turut bercuti bersama anda sekeluarga. Tidak salah rasanya menggembirakan hatinya. Adakalanya dia juga perlukan rehat sambil melihat dunia luar. Hatinya yang keras pastinya mampu dilembutkan bila anda selalu bersamanya.


Suami Meninggal, Isteri Tidak Bekerja & Jaga 3 Anak. Mentua Mahu Rebut Harta Termasuk Rumah & Kereta. Sebaknya Baca Kisah Ni!

Keluarga menuntut hak anak lelaki mereka yang meninggal dunia sedangkan tiada siapa yang membela nasib isteri dan anak seramai tiga orang yang ditinggalkan. Semoga kisah ini menjadi iktibar buat kita semua.

Anak lelaki meninggal. Tinggal kereta dan rumah. Menantu tak kerja. Anak ada 3. Semua kecik-kecik lagi.

Memanglah jadi harta pusaka dan boleh dibahagikan. Hanya soalnya, siapa yang betul2 nak tanggung balu itu dan anak-anaknya selepas semua harta tu diambil dan dibahagikan? Sanggup ke tengok menantu dan anak-anak buah tu meminta-minta untuk makan.

Tak payahlah direbutkan kereta tu dan rumah tu. Tak ada ke perasaan kasihan dan simpati kepada orang-orang yang kehilangan tempat bergantung?

Direbutkan juga harta-harta tu. Tapi masa orang tu sakit, nak hulur RM5 pun tidak. Meninggal hartanya direbutkan.

Kasihan balu 3 orang anak tu.

Perkembangan terkini

Menantu makcik ke yang telepon puan tu?

Ntah. Kenapa? Makcik ada menantu yang kena macam ni ke?

Aah. Anak makcik baru meninggal. Kami ni sekeluarga puan, hanya nak kan hak. Islam yang suruh. Bukan kami pandai2. Makcik ikut aje.

Ooo. Tapi betullah makcik. Kita kena ikut Islam. Saya sokong makcik, anak-anak makcik dan semua orang yang tuntut harta tu.

Terima kasihlah puan faham. Macam makcik katalah. Makcik ikut Islam.

Iya makcik. Saya faham. Oh ya! RM3000 sebulan ni nanti saya akan kutip daripada makciklah ya.

RM3000 apa ya puan? Eh! Kena bayar ke makcik telepon ni.

Takkkk. Telepon ni percuma. Saya ni ikut Islam makcik. Saya tak charge orang susah. RM3000 ni untuk menantu dan cucu makcik.

RM800 sewa rumah.
RM400 bayar kereta
RM900 makan 3 cucu
RM200 perubatan cucu
RM300 jalan-jalan sebulan
RM400 untuk sekolah cucu
Jumlah RM3000

Ini makcik, pakcik dan keluarga kena tanggung. Sebab ikut Islam selepas anak lelaki meninggal, isteri dan cucu2 adalah tanggungan keluarga lelaki tu.

Kita kena IKUT ISLAM makcik. Semua perkara. Saya suka makcik sebab makcik nak ikut Islam.

Eh! Manalah kami mampu. Makcik rasa salah macam ni. Menganiya keluarga lelaki pulak.

Treetttttttttt.

Makcik

Makcik

Makcik

Dah putus pulak talian ni

Kisah masyarakat

by NM


“Jika Mama Ada Di sisi Saat Ini Pasti Dia Bangga.” Pelajar Menangis Baca Keputusan UPSR Di Pusara Ibu, Undang Sebak Netizen

Semalam keputusan peperiksaan Ujian Penilaian Sekolah Rendah (UPSR) telah diumumkan. Rata-rata memuat naik status dan berkongsi kegembiraan atas pencapaian anak-anak. Ada yang gembira, ada yang berduka.

Namun, di sebalik kegembiraan anak-anak diraikan oleh ibu bapa, ada insan yang kesedihan kerana tidak berpeluang berbuat demikian. Lebih memilukan apabila insan yang disayangi sudah pun meninggal dunia.

Raut wajah kesedihan jelas terpancar pada si kecil ini kerana kejayaan yang diperoleh tidak dapat dikongsi bersama.

Tahniah sayang opah. Engkau tetap cemerlang disisi opah. Perjalanan mu masih jauh. Jika mama ada disisimu saat ini pasti dia juga merasa bangga dengan mu.

Teruskan perjuangan mu… Engkau anak yg baik dan tabah menerima dugaan… Opah yakin ila akan berjaya satu hari nanti..

#Rindusgt#

@ Tanah Perkuburan Islam

Perkongsian tersebut mendapat lebih daripada 5,000 perkongsian dan benar-benar mengundang sebak di hati warganet. Rata-rata mendoakan semoga anak ini tabah dan cekal.


“..Nampak Betul Sama” – Teringin Jumpa ‘Kembar’ Arwah Siti Sarah, Ayah Terkedu Pertama Kali Bertentang Mata

Kehilangan yang tersayang sememangnya meninggalkan kesan bagi yang masih bernyawa. Susuk tubuhnya sentiasa dirindui, yang tinggal hanyalah kenangan ketika bersama. Itulah yang dirasai oleh ahli keluarga Allahyarhamah Siti Sarah. Walaupun sudah 10 bulan pemergiannya, namun ia masih dapat dirasai oleh seluruh peminat industri tanah air.Teringin Nak Jumpa Kembar

Malah, namanya pernah kembali disebut-sebut selepas tular video seorang wanita bernama Nurul Amera yang mirip dengan penyanyi berkenaan. Sejak dari itu, netizen mula menzahirkan rasa rindu selain ada juga yang berharap agar insan tersebut disatukan dengan pelawak Shuib.

Bukan sahaja peminat, malah bapanya iaitu Raisuddin turut memasang impian untuk berjumpa dengan individu tersebut. Perkara itu didedahkan oleh isterinya ketika hendak menyambut hari ulang tahun kelahiran si suami.

Siapa sangka, impian jadi kenyataan. Menerusi perkongsian di laman TikTok, dia nekad membuat kejutan dengan membawa ‘kembar anak tirinya’ bagi bersama-sama menyertai majlis berkenaan.

Ketika si suami tiba, lelaki tersebut dilihat seakan-akan terkedu selepas pertama kali menatap wajah wanita itu. Malah, dia turut tersenyum selain sempat berbual bagi melepaskan perasaan rindu. Lebih mengharukan, mereka berdua juga sempat mengambil gambar bersama di samping seorang anak Allahyarhamah iaitu Uwais.

Meninjau di ruangan komen, rata-rata akui wanita itu ada iras-iras Allahyarhamah Siti Sarh meskipun tidak 100% sama. Malah, perkongsian tersebut mengundang sebak melihat reaksi ayahnya.

Bukan itu sahaja, ramai juga ikut sebak selepas terkenang reaksi Uwais yang hanya merenung seolah-olah ingin melepaskan rindu.


Gara-Gara Tiru Aksi Silap Mata Dibuat  Si Ayah, Anak Umur 3 Tahun Telan Bateri. Doktor Ni  Titip Pesanan!

Anak-anak kecil cenderung meniru atau mengikut apa yang dilakukan oleh orang yang lebih dewasa. Lebih-lebih lagi orang tersebut adalah ibu atau ayahnya.

Sebab itu sebagai ibu bapa kena sentiasa alert dan berhati-hati melakukan sesuatu terutama di hadapan anak kecil. Bimbang ia meniru dan akhirnya membawa padah pada si kecil

“Ayah dialah! Konon buat magic dekat dia. Sekali senyap-senyap dia pi buat juga!”

Kelmarin saya dapat satu kes ni, seorang budak 3 tahun telan bateri sebab tiru ayahnya yang buat aksi silap mata konon telan benda itu.

Hati-hati bermain dan bergurau dengan anak kecil. Kadang-kadang kita niat nak bergurau, tetapi kerana kenaifan mereka, mereka jadi percaya.

Dalam pada itu Dr Kamarul turut memuat naik perkongsian rakannya, Dr Shaiful Nizam.

Kita ikuti sikit rajutan Twitter yang ditulis oleh doktor pakar telinga, hidung, dan tekak (ENT), Dr Shaiful Nizam ni.

Menerusi perkongsian tersebut, Dr Shaiful ada menitipkan beberapa pesanan buat ibu bapa dalam soal keselamatan anak-anak.Semoga bermanfaat!

Dr. Kamarul Ariffin Nor Sadan

Kesihatan dan Perubatan


Nak Bersihkan Habuk Dengan Cepat & Puas Hati. Ibu Perlu Cuba Buat Dusty Spray Ni!

Apabila terlihat ada habuk di dalam rumah, memang sakit mata dibuatnya. Sedangkan baru sahaja semalam dicuci, namun hendak dibersihkan setiap hari tidak termampu pula rasanya. Masih banyak kerja-kerja lain yang harus dibuat selain menumpukan untuk membersihkan rumah daripada habuk semata-mata.

Jadi apa cara terbaik untuk selesaikan masalah ni?

Melalui perkongsian daripada seorang ibu bernama Puan Yatie, beliau telah pun membuat perbandingan dan bereksperimen berkenaan cara terbaik untuk menghilangkan habuk dengan menyediakan ramuan Multipurpose Dusty Spray ini. Jom kita cuba cara yang dilakukannya dan sebelum itu fahami juga ramuan untuk menghasilkannya.

Saya ni memang suka tip & trik yang memudahkan urusan harian. Bila jumpa macam-macam tip, mesti saya simpan & cuba bila berkesempatan. Banyak resipi buat dust spray ni sebenarnya, cara paling senang guna air & softener. Tapi lepas cuba beberapa resipi, setakat ni inilah resipi dust spray yang paling saya berpuas hati sebab ia serbaguna.

Pernah baca komen netizen — cakap orang yang gunakan spray untuk elak habuk melekat ni orang yang malas. Pada saya, adanya tip macam ni bukannya bermakna boleh culas dan bermalasan tapi sekadar memudahkan serta mempercepatkan kerja-kerja rumah dan urusan harian. Nak-nak ramai isteri yang bekerja dan  faktor kekangan masa. Tu belum lagi yang ada anak kecik/anak yang tengah melasak ataupun wanita mengandung. So tip-tip macam ni lah dapat membantu jimatkan masa dan tenaga.

Multipurpose Dust Spray
Bahan-bahan:

¼ cawan cuka
1¼ cawan air
3 sudu kecil minyak zaitun
1 sudu makan pencuci pinggan* (optional)
Sedikit essential oil* (optional)

Campur semua bahan dalam botol spray. Goncang sebelum guna.

Nota:
*guna botol spray transparent supaya mudah nampak atau buat reminder pada botol supaya tak lupa
*saya buat 2 botol spray sebab guna 2 wangian berbeza
*saya gunakan 1 bahagian cuka & 5 bahagian air supaya larutan cuka tak terlalu pekat/terlalu cair
*cuka memudahkan menanggalkan kotoran, juga sebagai agen pembasmi kuman
*minyak zaitun berfungsi untuk mengilatkan & melindungi permukaan kayu.
*pencuci pinggan mampu menanggalkan kotoran secara lembut
*essential oil berfungsi memberi kesegaran & mengurangkan bau cuka

 Pastikan
*Sebaik-baiknya gunakan minyak zaitun. Saya tak jamin penggunaan minyak masak biasa (sawit) boleh berikan hasil yang sama untuk perabot kayu (bila bertindakbalas dengan cuka)
*Jangan gunakan pencuci pinggan yang bundle sebab bahan kimianya agak tinggi dan boleh rosakkan sesetengah permukaan perabot.
*Jika risau perabot yang agak sensitif, cuba spray sikit dahulu dibahagian yang tersorok atau paling bawah untuk uji keserasian.
*Paling penting — GONCANG setiap kali sebelum guna supaya larutan minyak & air bercampur

Kegunaan:

• Kurangkan habuk melekat pada perabot & kipas

Mengurangkan habuk tak bermakna habuk langsung tak lekat ye. Cuma lebih mudah nak bersihkan habuk dan menjimatkan masa.

• Mengilatkan perabot kayu

Bukan setakat kabinet, pemegang dulang dari kayu pun saya gunakan spray ni sebab kilatannya memang cantik.

• Menaikkan warna & melindungi sofa PVC

Boleh bersihkan kotoran & menaikkan warna sofa yang dah kusam

• Mengurangkan habuk terkumpul pada gril pintu dan lapisan minyaknya mengelakkan dari berkarat

Rumah dekat dengan jalan besar ni, manjang je habuk dan  debu bertepek dekat gril. Walaupun saya spray sesekali jer, memang nampak perbezaan dengan sebelum ni.

• Membersihkan & melicinkan trek pintu/tingkap jenis sliding serta melancarkan trek yang tersangkut

Kekadang hujan lebat sangat, kena jugak sikit-sikit tempias air dekat pintu/tingkap sliding. Lama-lama mesti trek tersangkut-sangkut. Saya spraykan aje untuk lancarkan balik.

• Sebagai lapisan perlindungan dari kotoran untuk jubin dinding dan  sinki.

Saya selalunya basuh toilet hujung minggu. Hari biasa ni sental mana-mana yang sempat je. Tak boleh lama-lama dalam bilik air sebab anak tengah melasak. Guna spray ni memang mudah nak bersihkan jubin dan  di celah-celah. Toilet yang jarang guna (untuk tetamu) pun saya spraykan pada jubin dan sinki.

Pastikan BERSIHKAN dahulu jubin & sinki seperti biasa, kemudian barulah gunakan spray ni. Spray secara menyeluruh terutama dicelah-celah jubin. Sebaik-baiknya gunakan span atau kain microfiber untuk ratakan air (supaya semua permukaan kena). Penggunaan spray membantu kurangkan kotoran yang melekat. Next time kerja-kerja bersihkan jubin dinding & sinki akan lebih mudah & cepat. Toilet pun jadi wangi je lepas spray (kalau letak essential oil la)  Spray sekurang-kurangnya seminggu sekali/lepas basuh/bila perlu.

Semoga bermanfaat
Harap tip ni dapat bantu mudahkan kerja-kerja rumah & urusan harian anda juga


Petua Hebat Untuk Ibu Yang Ada Masalah Rambut Gugur. Guna Bahan Dari Rumah Aje

Rupanya bahan hidangan untuk keluarga dan tanaman keliling rumah menjadi bahan untuk ibu-ibu kekal cantik tanpa memerlukan perbelanjaan yang mahal.

Antara bahan untuk ibu kekal cantik dengan menjaga kesegaran rambut untuk mengelak keguguran rambut adalah menggunakan buah tembikai, daun lidah buaya, limau nipis dan bunga raya.

Cara / Petua Merawat keguguran rambut

.
Petua 1: Ambil perahan air limau nipis dan sapu rata-rata di kulit kepala. Amalkannya untuk selama 2 minggu. Seterusnya anda ambil santan untuk menyuburkan rambut anda. Lumurkan keseluruhan rambut hingga ke kulit kepala bagi mendapatkan hasil yang baik. Jangan cepat-cepat hendak membasuh rambut anda. Perapkan rambut anda dengan tuala untuk ½ jam. Biarkan ia berminyak dan meresap. Kemudian basuh dengan air suam. Amalkannya selama 2 bulan.
.
Petua 2: Ambil beberapa helai daun bunga raya dan lidah buaya. Basuh hingga bersih dan kisarkan hingga hancur. Perap ramuan di atas kepala selama 1 jam. Lakukan 2 kali seminggu. Anda akan memperolehi rambut lebat, hitam dan berkilat semulajadi.
.

Petua 3: Setiap kali anda makan buah tembikai, jangan buang kulitnya. Ambil bahagian kulit tembikai dan gosok kulit kepala anda. Biarkan ia meresap ke kulit kepala dan tunggu dalam masa 20 hingga 30 minit. Selepas itu barulah anda cuci rambut anda sebersih-bersihnya. Jika anda ingin biarkan semalaman pun tak mengapa. Gunakan “shower cap” atau balut dengan kain supaya ia tidak meleleh ke bantal tidur anda. Anda hanya perlu amalkan petua ini sekali dalam seminggu.
.
Petua 4: Bagi anda yang rajin selepas rawatan menyuburkan rambut gunalah daun lidah buaya untuk mendapatkan rambut yang lebih cantik lagi menawan. Caranya ambil lendir daun lidah buaya tu dan sapukan kepada rambut hingga kekulit kepala. InsyaAllah dalam masa 2 bulan rambut anda tidak akan gugur malah semakin cantik dan sihat
.
Insyaallah.. Semoga dengan tips yang dikongsikan ini dapat menjadi ilmu yang bermanfaat untuk semua.

Sumber: Petua Ibu


Ini Real! Adik Beradik 5, 6 Tahun Dah Tahu Buat Aksi Lucah, Mujur Sempat Halang!

Sepasang suami isteri terkejut apabila dihadapan mata mereka didapati dua beradik berani melakukan aksi lucah.

Masing-masing baru berusia 5 dan 6 tahun membuatkan pasangan suami isteri itu segera melarang perbuatan itu.

Kejadian yang tidak diduga itu berlaku di sebuah taman permainan kanak-kanak. Tindakan pantas mereka itu membuatkan kanak-kanak itu terkejut.

Dia berharap ibu ayah memantau anak-anak yang masih kecil mengelak kejadian ini berlaku.  Moga perkongsian ini menjadi iktibar buat kita semua terutama ibu ayah.

Aksi Lucah Adik Beradik Bagaikan ‘Suami Isteri’

AKSI LUCAH KANAK-KANAK. BEWARE PARENTS‼
Tonight, with my own eyes, I saw something really disturbing happened in front of me

Ada 2 orang kanak-kanak (5 years old boy & 6 years old girl) sama bermain di sebuah playground and happened to be they are siblings

Tengah best bermain, my wife observed ada something fishy happening which the boy bawa kakaknya ke satu ruang (bilik kaca) yang sunyi where there were no one in that room. Kakaknya innocently just follow adiknya. Aku yang tengah duduk terus perhati apa nak dibuat oleh the boy

The boy suddenly asked his kakak to lay down and terus meniarap atas kakaknya dan buat aksi lucah (bahasa mudah: missionary position) dengan kakaknya (astaghfirullahalazim)

Lepas the boy sedar aku perhati his act dari jauh, he quickly bersembunyi di sebalik tiang and kakaknya terus angkat and almost cry right after adiknya buat aksi tersebut to her

Aku terus speechless terkesima dengan aksi ya. My wife terus terjah that room and hug that girl and telling that girl jangan suruh adiknya buat the same thing to her anymore. Telling her that action was totally wrong!. The boy just keep on hiding and finally went away from that area

Nasihat Tindakan Yang Salah.

Few moments later, again, my wife called that boy and advice him that what he did was totally wrong and my wife also told the boy to never ever do the same thing to her kakak and anyone anymore. The boy seems understand on what my wife were saying and terus seek apology from her kakak

So, we as a parent, please please please monitor anak-anak kita dari segi pergaulan, pantau gadget, dan segala tingkah laku anak kita.

Dunia makin maju so do our children semakin advance. This is not something we can take it easily and lightly. Untuk pengajaran diri sendiri juga.

p/s: Their parents were not around during the incident and we also have no idea how to tell their parents. THE WORLD IS GETTING SICK!

3 Sebab Kejadian Begitu Terjadi- Pakar Motivasi – Akhi Fairuz Al-Jengkawi

3 sebab utama kenapa seorang budak berkelakuan begini :
1. Pernah menonton video lucah
2. Pernah jadi mangsa sexual abuse, ada orang buat begitu pada dia
3. Pernah melihat mak bapak berjimak di depan mata

Meninjau di ruangan komen, mendapati ramai yang meluahkan rasa bimbang mengenai kejadian itu. Berharap ibu ayah sentiasa memantau anak-anak.

Keluarga Talk: Mengukir Bahagia Tidak Semestinya Harus Korban Diri


Suami Mula Curang,  8 Tanda Jelas Isteri Kena Periksa!

Rumah tangga mana yang tidak dilanda badai. Ada sahaja pergolakan kecil yang mencorakkan hubungan rumah tangga kita. Tak gaduh, nangis-nangis dan pujuk memujuk, tak seronok pula rasanya.

Tapi itu kisahnya bila mana adanya pergaduhan kecil. Bagaimana pula dengan kecurangan. Kecurangan yang dilakukan tak kira suami atau isteri. Tentu perit rasanya, apatah lagi bila ditipu sekian lama oleh sang suami. Peritnya usah cakaplah.

Bukan mengajar untuk isteri sentiasa berasa sangsi dengan suami tetapi berjaga-jaga adalah jalan lebih baik. Ini tanda-tanda bila mana suami mula menunjukkan kecurangannya. Isteri sila periksa!

1. Berubah sikap menjadi panas baran
Jika selama ini dia seorang yang penyayang dan tiba-tiba berubah menjadi panas baran, pasti ada sesuatu yang tidak kena. Apa sahaja yang anda lakukan salah di matanya dan kadangkala dia sengaja mencari salah anda. Berjaga-jaga dengan perubahannya.

2. Tiba-tiba menjadi orang yang sibuk
Pasangan yang curang juga boleh dikesan bila mana dia menjadi orang yang paling sibuk. Mungkin masanya buat isteri dan anak-anak tiba-tiba sahaja semakin berkurangan. Ada sahaja alasan kerja dan kesibukan tanpa henti yang dilakukannya. Periksa!

3. Bercakap secara sembunyi
Tanda paling senang untuk mengetahui dia curang adalah apabila ada panggilan telefon. Biasanya dia akan bercakap secara sembunyi- sembunyi dan dalam nada perlahan. Ada juga yang akan bangun di tengah malam untuk bercakap dengan kekasih hatinya dan ia akan menjadi rutin harian.

4. Mengubah gaya penampilan
Jika selama ini pakaiannya agak selekeh dan tiba-tiba dia mengubah penampilan menjadi lebih muda dan segak, pasti ada sesuatu yang tidak kena. Lelaki tidak mungkin akan berubah secara drastik, terutama bab penampilan. Selain isterinya, siapa lagi yang menentukan gayanya. Cuba fikirkan!

5. Marah Bila Tanya Lokasi
Suami akan marah-marah tak tentu pasal bila mana ditanya dimana lokasinya berada. Sebelum ini mungkin tidak menjaga soalnya padanya tetapi tiba-tiba sahaja dia merasakan segala aktivitinya harus dirahsiakan.

6. Ghairah Atau Tak Ghairah
Ada dua perkara yang perlu diberikan perhatian. Suami tiba-tiba jadi semakin ghairah dengan isteri kerana rasa bersalahnya pada isteri atau dia semakin kurang rasa sayang untuk bersama. Perhatikan.

7. Menjadi Perahsia
Menjadi perahsia secara tiba-tiba itu pelik. Telefon sudah diletakkan password, telefon tidak dibiarkan di mana-mana malah bawa masuk ke tandas. Malah segala media sosial ditukar password baru. Bukankah itu pelik!

8. Terlebih ‘Caring’
Suami yang tidak caring tetapi tiba-tiba mengubah moodnya menjadi lebih caring adalah petanda pelik. Kalau suami hendak berubah, dari awal lagi dia sudah berubah, tak perlulah secara tiba-tiba. Pasti ada sesuatu!


Saya Tak Perlu Satukan Ibu Dan Fazura Kerana Secara Natural ‘Bonding’  Sudah Ada.  Di Situ Sudah Nampak Betapa ‘Cantiknya’ Hubungan Mereka- Fattah

Bahagia itu sederhana, biar tak kaya harta namun cinta dan kasih sayang itu yang lebih bermakna. Perkahwinan Hero Seorang Cinderella bersama Nur Fazura Sharifuddin nyata melengkapi kehidupan merpati dua sejoli ini.

“Lebih membahagikan bila mana pelakon Suri Hati Mr Pilot ini mendapat restu dan doa dari wanita terindah dalam hidupnya iaitu ibunya. Biar tidak pernah bersua muka namun, pertama kali berjumpa kedua-duanya cukup mesra dan boleh ‘get long ‘bersama.

“Orang selalu beranggapan mertua dan menantu sukar untuk serasi bersama. Apa tidaknya dua orang yang berbeza cara hidup dan tidak membesar bersama, namun masih boleh bermesra seolah-olah sudah lama kenal.

“Ibu layan Fazura seperti anaknya yang dijaga sejak kecil dan begitu juga dengan Fazura sendiri. Pertama kali saya membawa Fazura bertemu ibu dan nampak chemistry antara mereka, daripada situ saya sudah dapat rasa akan restu dan persetujuan daripada wanita yang cukup terindah dalam hidup saya.

“Lagipun ibu tetap ibu dan dengan sesiapa sahaja dia mudah mesra dan ramai yang boleh get long dengannya kerana sangat terserlah sifat keibuannya. Bahkan, peminat saya di luar sana kalau bertemu pun sudah memanggilnya ibu.

“Mungkin sebab itu saya tak perlu untuk menyatukan ibu dan Fazura kerana secara natural ‘bonding’ antara mereka sudah ada. Fazura sendiri melayan ibu saya seperti ibunya sendiri dan nampak di mata kita akan ‘cantiknya’ hubungan yang terjalin antara mereka berdua.

“Ibu dan Fazura masing-masing memiliki sifat penyayang dan daripada situ saya dah nampak memang Fazura memang jodoh terbaik yang sememangnya direstui oleh ibu dan ahli keluarga yang lain,”ujar Fattah yang mengakui tak sabar untuk menyambut Ramadan dan raya sebagai seorang suami buat pertama kalinya tahun ini.

Tidak Merancang Soal Anak

Nekad untuk menjadi seorang suami yang baik, anak yang mithali, Fattah mengakui sentiasa mengharapkan doa dan restu daripada kedua belah ahli keluarga serta para peminat.

Keluarga Islamik

Akui Fattah lagi, dia sentiasa berpegang pada prinsip, restu dan berkat ibu bapa penting. Justeru, apa jua yang dia lakukan, mesti akan minta restu dari kedua orang tuanya.

“Walaupun saya memilih bidang seni, namun ibu bapa selalu menyokong dan sentiasa doakan saya. Daripada situ kerjaya kita akan jadi mudah dan rezeki bertambah murah dan hidup sentiasa diberkati.

“Orang tengok keluarga saya lebih islamik tetapi pada ibu bapa saya tak pernah membangkang dengan pilihan yang anak-anak buat. Cuma mereka selalu cakap sentiasa pandai jaga diri, jaga maruah, hormat ibu bapa dan jangan malukan ibu bapa. Dan itulah nasihat yang saya pegang selama ini.


Bukan Hanya Makanan, Peralatan Rumah Lain Juga Ada Tarikh Luput. Ibu-Ibu Kena Baca Ni!

Kebanyakan daripada kita hanya memberikan perhatian kepada tarikh luput pada barang-barang tertentu sahaja seperti makanan kerana ia mudah rosak. Kita tak pernah terlepas pandang untuk menyemak tarikh luput susu atau roti. Bahkan, setiap kali membeli barangan tersebut, kita akan menyemak tarikh terlebih dahulu. Sedangkan untuk barangan lain, kita sering terlupa, atau mungkin kita tak tahu, bahawa peralatan rumah lain juga mempunyai tarikh luput.

Berikut beberapa barangan dan peralatan lain di dalam rumah yang mempunyai tarikh luput.

1. Bantal (2-3 tahun)

Mungkin ramai yang tak tahu, atau tidak kisah, selagi bantal tersebut boleh dipakai, kita akan pakai. Apatah lagi bagi mereka yang mempunyai ‘bantal busuk’ sejak kecil. Sebenarnya bantal mempunyai jangka hayat selama 2 hingga 3 tahun. Bantal akan menjadi rumah kepada hama, yang akan memberikan banyak masalah kepada kesihatan kita. Bantal lama juga akan menyebabkan kesakitan pada leher kerana kehilangan bentuk asalnya disebabkan penggunaan melebihi jangka masanya.

2. Tuala (1-3 tahun)

Pernah tengok orang memakai tuala sehingga nipis dan gelap warnanya? Ia bukanlah disebabkan kualiti tuala itu tidak bagus, tetapi kerana penggunaan sesebuah tuala untuk jangka masa yang terlalu lama. Jika anak-anak anda tinggal di asrama, cuba periksa tuala anak anda. Sama ada ianya masih elok atau tidak. Disebabkan tuala sentiasa basah, ia adalah tempat yang paling baik untuk pertumbuhan bakteria, dan akan menjadi punca kepada pelbagai penyakit kulit.
Walaupun kerap dibasuh, tuala akan tetap tidak dapat menyelesaikan masalah itu. Sentiasa tukar kepada tuala yang baru, setiap 1-2 tahun.

3. Berus gigi (3 bulan)

Ya, kebanyakan di antara kita hanya akan menukar kepada berus gigi yang baru hanya apabila bulu-bulunya sudah tercabut atau rosak. Doktor gigi mengesyorkan agar kita menukar berus gigi setiap 2 atau 3 bulan. Berus gigi yang rosak dan keras akan menyebabkan hakisan pada gigi.

4. Span mandian / Loofah (2-3 minggu)

Span mandian atau loofah akan mula membiakkan bakterian dan kuman hanya dalam beberapa minggu. Disebabkan ia sentiasa dalam keadaan basah, ini akan mempercepatkan lagi proses pembiakan tersebut. Loofah yang diperbuat daripada plastik dan berjaring seperti gambar di atas adalah lebih selamat dan tahan lebih lama, kira-kira 8 minggu kerana ia mempunyai ruang antaranya yang lebih besar berbanding span mandian biasa.
Untuk memastikan span anda tahan lebih lama, sentiasa bilas dan keringkan span dan loofah anda selepas setiap kali digunakan. Gantikannya selepas beberapa minggu.

5. Produk pencuci / pembersih

Pernah tak anda mengalami situasi ini, anda baru berpindah ke rumah baru, dan terdapat produk pembersih atau pencuci seperti pencuci lantai atau sabun basuh baju. Berasa rugi untuk buang barang-barang ini anda pun gunakannya untuk mencuci lantai dan baju anda. Pernah?

Ini adalah kerana kita mengganggap produk-produk ini tidak mempunyai tarikh luput, dan berasa rugi jika membuangnya. Menurut Good Housekeeping, keberkesanan produk-produk ini akan berkurangan selepas tempoh tertentu dan bekas plastik produk itu juga akan memberi kesan kepada formula produk itu. Kami sertakan tarikh luput bagi produk-produk pembersih yang mungkin ada di rumah anda.

Sabun basuh baju : 6 hingga 12 bulan
Pelembut pakaian : 1 tahun
Pembersih lantai / sinki : 2 tahun
Pembasmi kuman (Dettol) : 3 bulan
Sabun basuh pinggan : 12 hingga 18 bulan

6. Minyak wangi (1-3 tahun)

Minyak wangi dan eau de parfum boleh tahan selama 3 tahun jika tidak dibuka dan digunakan, dan tahan untuk 2 tahun jika digunakan. Manakala eau de toilette pula boleh bertahan selama 4 tahun jika tidak dibuka, dan 2 tahun jika dibuka. Jadi sebelum anda membeli minyak, jangan hanya pilih bau yang anda suka sahaja, anda juga perlu periksa tarikh luput.

7. Puting bayi (2-5 minggu)

Bagi yang mempunyai anak kecil, pastikan anda sentiasa memantau puting yang diberikan kepada si kecil. Puting yang diperbuat daripada getah perlu digantikan, tak kiralah berapa lama ia telah digunakan dan keadaan puting itu. Ia amat mudah rosak dan boleh menyebabkan pembiakan kuman dan bakteria.

8. Kerusi kereta kanak-kanak (6-10 tahun)

Oleh kerana kerusi ini diperbuat daripada bahan yang mengembang dan mengecut berdasarkan jangka umur dan suhu, dan suhu dalam kereta yang berubah terlalu kerap, kebanyakan kerusi kereta kanak-kanak mempunyai jangka hayat selama 6 hingga 10 tahun SELEPAS dari tarikh pembuatan. Tarikh luput biasanya dipaparkan pada bahagian bawah atau tepi produk tersebut.
Juga, kerosakan terdahulu, atau jika anda terbabit dalam kemalangan juga boleh memberikan kesan kepada keselamatan kerusi ini. Jadi, jangan sesekali anda cuba untuk membeli kerusi kereta bayi terpakai, kerana tidak tahu tahap keselamatannya. Lebih baik membelanjakan lebih wang daripada mengambil risiko yang sangat bahaya.

9. Baju dalam wanita (1-2 tahun)

Ya, baju dalam wanita juga mempunyai tarikh luput. Sebaik sahaja baju dalam anda hilang bentuk, keanjalan, menjadi besar atau kecil, dan juga menjadi tidak selesa, tiba masanya untuk anda membuangnya dan membeli yang baru tanpa rasa kesal. Ia tidak baik untuk kesihatan payu dara anda, dan juga keselesaan yang kurang dalam seharian anda.

10. Kasut sukan (1 tahun)

Jika anda seorang atlit, atau suka bersenam, anda mungkin tahu bahawa kasut sukan mempunyai tarikh luput. Setelah kasut sukan anda digunakan untuk larian sebanyak 400 hingga 500 kilometer, ia kusyen pada kasut tersebut akan mula hilang dan ini akan memberi kesan kepada sendi-sendi anda. Namun, jika anda jarang menggunakannya, tukar kepada kasut baru jika anda berasa tidak selesa dan rasa sakit-sakit.

11. Wayar sambung (1-2 tahun)

Setiap wayar sambung mempunyai kapasiti yang tertentu. Jika anda melebihi kapasitinya, ia akan merosakkan wayar sambung tersebut dan boleh menyebabkan masalah besar seperti litar pintas yang akan menyebabkan kebakaran. Tidak berbaloi untuk mengambil risiko yang besar hanya kerana anda tidak mahu menukarnya.

12. Krim pelindung matahari (3 tahun)

Biasanya, krim pelindung matahari mempunyai jangka hayat selama 3 tahun, walaupun tidak dipaparkan pada produk tersebut, menurut pakar-pakar. Setelah melepasi jangka hayat ini, keberkesannya akan menjadi kurang. Jadi, sebelum membeli, anda perlulah menyemak tarikh luputnya terlebih dahulu, dan jika ia tidak mempunyai tarikh luput, semak tarikh produk itu dihasilkan, dan buang selepas 3 tahun tidak digunakan.
Jadi selepas ini, diharapkan kita semua lebih peka dan teliti ketika membeli barangan-barangan ini dan juga barangan lain, supaya mendapat faedah dan manfaat yang lebih. Juga bagi mengelakkan kejadian yang tidak diingini.
.
Sumber rujukan :
1. Buzzfeed
2. Dadgab
3. Linkis